type: legislation

text:
 |
 52011PC0353
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le bia a bhfuil beartaithe é a úsáid mar bhia do naíonáin agus do leanaí óga agus maidir le bia chun críoch speisialta míochaine /* COIM/2011/0353 leagan deireanach - 2011/0156 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 · Forais agus cuspóirí an togra
 Déanann an togra
 leasú ar an reachtaíocht maidir le hearraí bia a bhfuil beartaithe iad a úsáid
 chun críocha cothaitheacha áirithe a chumhdaítear le Treoir 2009/39/CE, is
 é sin an ‘Treoir Réime maidir le bianna diaitéiteacha’ mar a ghairtear
 air. Glacadh forálacha Threoir 2009/39/CE
 den chéad uair i 1977. Tar éis roinnt
 leasuithe a dhéanamh, glacadh leagan athmhúnlaithe in 2009 agus bhí rialacha an
 nós imeachta coiste nua san áireamh ann.
 Is bianna atá éagsúil le bianna atá
 ceaptha do ghnáthchaitheamh iad earraí bia a bhfuil beartaithe iad a úsáid chun
 críocha cothaitheacha áirithe, agus, faoi mar a rialaítear faoi láthair iad, is
 táirgí iad a mhonaraítear go speisialta chun riachtanais áirithe chothaíochais
 catagóirí ar leith den phobal a shásamh. Bíonn ráiteas oiriúnachta ag gabháil
 leis an ainmniúchán faoina ndíoltar bia diaitéiteach i dtaobh na húsáide
 áirithe cothaíochais agus an ghrúpa áirithe den phobal a mbeartaítear an bia
 dóibh, e.g: bia saor ó ghlútan le haghaidh céiliach, bia gránachbhunaithe
 próiseáilte do leanaí óga, bainne foirmle do naíonáin ó uair a mbreithe etc.
 Tá an Treoir i
 bhfeidhm le breis agus 30 bliain agus de bharr fhorbairt an mhargaidh bhia
 agus na reachtaíochta bia ó shin i leith, is gá leasú foriomlán a dhéanamh
 uirthi. Leoga, tá fadhbanna
 suntasacha ag geallsealbhóirí agus ag na húdaráis rialaithe de bharr a leithne
 is atá an coincheap 'earraí bia a bhfuil beartaithe iad a úsáid chun críocha
 cothaitheacha áirithe' ar a bhfuil an Treoir Réime bunaithe i gcomhthéacs
 an mhargaidh éabhlóidithe agus i gcomhthéacs dlíthiúil.
 Bhíothas go mór in amhras faoi go leor bianna a aicmiú mar bhianna
 diaitéiteacha agus faoin ngá leis an gcatagóir sin do bhianna. Aithnítear,
 áfach, gurbh fhearr rialacha a choimeád le haghaidh catagóirí áirithe bia a
 théann i gceann sochar cothaíochais foghrúpaí áirithe den phobal.
 Dá bhrí sin, tá
 cuspóirí an togra maidir le rialú níos fearr agus simpliú dírithe ar na cúrsaí
 sin a réiteach trí na rialacha a bhaineann le táirgí ar tugadh bianna
 diaitéiteacha orthu go dtí seo a shimpliú agus a shoiléiriú, agus forbairt na
 mbeart rialála sna réimsí ábhartha á cur san áireamh.
 I bhfianaise an
 mhéid thuas, cuireann an togra deireadh le coincheap na mbianna diaitéiteacha
 agus déanann sé foráil maidir le creat nua lena mbunaítear forálacha ginearálta
 le haghaidh líon teoranta catagóirí bia atá seanbhunaithe agus sainithe, ar
 bianna iad a mheastar a bheith riachtanach le haghaidh grúpaí áirithe
 leochaileacha den phobal, i.e. bia a bhfuil beartaithe é a úsáid mar bhia do
 naíonáin agus do leanaí óga agus bia a bhfuil beartaithe é a úsáid mar bhia
 d'othair atá faoi chúram leighis.
 Sa bhreis ar na cuspóirí sin, tá an
 togra dírithe freisin ar bheart aonair dlithiúil a chruthú a rialóidh liostaí
 substaintí amhail vitimíní, mianraí agus substaintí eile is féidir a chur leis
 na catagóirí bia a chumhdaítear leis an togra seo. Dhéanfaí liosta amháin as na
 trí liosta dhifriúla de shubstaintí atá ar áireamh i dtrí bheart dhifriúla
 dhlíthiúla. Bheadh soiléireacht do na geallsealbhóirí agus
 do na Ballstáit agus riarachán ní b’fhearr ar leibhéal an Aontais mar thoradh
 ar bheart cumaiscthe dá shamhail a bhunú.
 Tá measúnú tionchair ina dtugtar léargas
 ar chur i bhfeidhm Threoir 2009/39/CE ag gabháil leis an leasú ar an
 reachtaíocht.
 · Comhthéacs ginearálta
 Príomhchuspóir na
 Treorach Réime ba ea fáil réidh leis na difríochtaí idir na dlíthe náisiúnta
 maidir le hearraí bia a bhfuil beartaithe iad a úsáid chun críocha
 cothaitheacha áirithe, chun saorghluaiseacht a cheadú agus coinníollacha
 cothroma a chruthú ó thaobh iomaíochta de.
 Tháinig chun solais
 sna pléití leis na Ballstáit agus leis na geallsealbhóirí go bhfuil deacrachtaí
 ag dul i méid i dtaobh an Treoir Réime a chur chun feidhme, go háirithe i
 ndáil leis na píosaí deireanacha de reachtaíocht an Aontais amhail an
 reachtaíocht maidir le forbhianna (Treoir 2002/46/CE), an reachtaíocht
 maidir le vitimíní agus mianraí agus substaintí eile a chur le bianna (Rialachán
 (CE) Uimh. 1925/2006) agus an reachtaíocht maidir le maímh chothaíochais
 agus sláinte (Rialachán (CE) Uimh. 1924/2006). De réir mar a d’fhorbair margadh an bhia, is éard a tharla ná go
 ndearna reachtaíocht an Aontais a bhí á rialú amhlaidh d'fhonn feidhmiú an
 mhargaidh inmheánaigh agus an leibhéal céanna cosanta do shaoránaigh ar fud na
 hEorpa a áirithiú.
 De bharr a
 anfhoilse is a bhí cúrsaí, rinneadh an trádáil ar an margadh inmheánach a
 shaobhadh de bharr léirmhíniú agus forghníomhú éagsúil a rinneadh ar Threoir 2009/39/CE
 ar fud na mBallstát, agus go háirithe maidir le raon feidhme a feidhmithe. Ina theannta sin, dealraíonn sé go ndéanfadh an
 reachtaíocht Aontais sin a glacadh le déanaí agus atá luaite thuas na táirgí ar
 fad a théann i gceann ar shochair chothaíochais don phobal i gcoitinne agus
 d’fhoghrúpaí áirithe den phobal le hualach laghdaithe riaracháin agus le
 tuilleadh soiléireachta i dtaobh a raoin feidhme a chumhdach.
 Faoi mar a foráladh
 sa Treoir Réime, iarradh ar na Ballstáit a dtuairimí agus a dtaithí a chur
 in iúl maidir le cur chun feidhme forálacha áirithe den Treoir sin chun
 tuarascálacha an Choimisiúin a ullmhú i ndáil le 1) cur chun feidhme an nós
 imeachta um fhógra a thabhairt a bhaineann leis an Treoir Réime maidir le
 bianna diaitéiteacha agus 2) inmhianaitheacht forálacha speisialta maidir le
 bianna do dhaoine a bhfuil neamhoird mheitibileachta carbaihiodráití orthu
 (bianna do dhiaibéitigh).
 Maidir le
 bianna do dhiaibéitigh, baineadh de thátal as tuarascáil an Choimisiúin nach
 ann do bhonn eolaíoch ar a bhféadfaí ceanglais shonracha chomhdhéanaimh a
 fhorbairt don chatagóir bia sin, agus gur cheart do dhiaibéitigh an bia is
 sláintiúla is féidir a ithe agus bia a roghnú as réimse bia atá ceaptha do
 ghnáthchaitheamh. Luaitear freisin
 sa tuarascáil ar chur chun feidhme an nós imeachta um fhógra a thabhairt, go
 bhfuil difríochtaí suntasacha idir an chatagóir bia atá rialaithe faoin
 bhforáil sin ó Bhallstát go Ballstát, agus déantar saobhadh ar an margadh dá
 bhrí sin. Sa bhreis air sin,
 iarrtar ar chuideachta fógra a thabhairt do na húdaráis inniúla i leith gach
 táirge ba mhaith leo a mhargú mar tháirge diaitéiteach agus caithfear an fógra
 sin a thabhairt arís sna Ballstáit ar fad ina dteastaíonn uathu an táirge a
 chur ar an margadh náisiúnta. Ualach suntasach riaracháin atá mar
 thoradh air sin ar na Ballstáit agus don chuideachta araon agus tá amhras ann
 an fiú an breisluach i dtéarmaí na sláinte poiblí agus faisnéise don
 tomhaltóir.
 Is gá
 breithniú a dhéanamh i ndáil le leasú mionsonraithe agus foriomlán a dhéanamh
 ar an reachtaíocht maidir le bianna diaitéiteacha de bharr na saincheisteanna
 sin ar fad atá luaite thuas.
 · Forálacha atá ann
 cheana i réimse an togra
 Cumhdaítear réimse na mbianna a bhfuil beartaithe iad a úsáid chun críocha
 cothaitheacha áirithe sna píosaí reachtaíochta seo a leanas:
 –
 Treoir 2009/39/CE maidir le hearraí bia a
 bheartaítear chun críocha cothaitheacha áirithe, ‘an Treoir Réime maidir
 le bianna diaitéiteacha'. Leagtar síos leis an Treoir sainmhíniú
 coiteann le haghaidh bianna a bhfuil beartaithe iad a
 úsáid chun críocha cothaitheacha áirithe mar aon le
 forálacha ginearálta (e.g. nós imeachta ginearálta um fhógra a thabhairt i
 leith catagóirí bia nach gcumhdaítear le reachtaíocht shonrach de chuid an
 Choimisiúin) agus rialacha coiteanna maidir le lipéadú.
 De réir an
 tsainmhínithe, ní hionann bianna a bhfuil beartaithe iad a úsáid chun críocha
 cothaitheacha áirithe agus bianna atá ceaptha do ghnáthchaitheamh agus is
 táirgí iad a dhéantar monarú speisialta orthu agus a bhfuil beartaithe iad a
 úsáid chun riachtanais áirithe chothaitheacha catagóirí áirithe den phobal a
 shásamh.
 Bearta sonracha a glacadh le i leith
 catagóirí áirithe bia faoin reachtaíocht réime sin is ea:
 –
 Treoir 2006/141/CE ón gCoimisiún maidir le
 bainne foirmle do naíonáin agus bainne foirmle leantach.
 Glacadh an Treoir seo
 den chéad uair i 1991 agus rinneadh leasú foriomlán uirthi in 2006. Bunaítear léi rialacha mionsonraithe agus iomlána maidir le
 comhdhéanamh agus lipéadú le haghaidh táirgí a bhfuil
 beartaithe iad a úsáid do naíonáin ó aois a mbreithe go 12 mhí
 d’aois. Is oiriúnach bainne foirmle do naíonáin mar an
 t-aon fhoinse chothaithe le linn na chéad mhíonna dóibh ar an saol mura
 gcothaítear iad leis an gcíoch, agus féadfaidh bainne foirmle leantach a bheith
 ina phríomhghné leachtach d’aiste bia atá á héagsúlú de réir a chéile do na
 naíonáin sin.
 * Bunaíodh le Treoir 92/52/CEE ón
 gComhairle maidir le bainne foirmle do naíonáin agus bainne foirmle leantach a
 bheartaítear le honnmhairiú go dtí tríú tíortha na rialacha maidir le bainne foirmle do naíonáin agus bainne foirmle
 leantach a onnmharaítear nó a ath-onnmhairítear ón Aontas Eorpach go dtí tríú
 tíortha.
 –
 Treoir 2006/125/CE ón gCoimisiún maidir le
 bianna gránachbhunaithe próiseáilte agus bia do naíonáin agus do leanaí óga.
 Glacadh Treoir 2006/125/CE
 den chéad uair i 1996 agus rinneadh é a chódú in 2006. Cumhdaítear leis an Treoir seo bianna a bhfuil beartaithe iad a
 úsáid mar chuid d’aiste bia éagsúlaithe do naíonáin agus leanaí óga. Leagtar síos inti rialacha ginearálta maidir le
 comhdhéanamh agus lipéadú le haghaidh réimse leathain de tháirgí éagsúla. Níor tugadh isteach aon mhórathruithe ó dháta a céad ghlactha.
 –
 Treoir 1999/21/CE ón gCoimisiún maidir le
 bianna diaitéiteacha chun críoch speisialta míochaine.
 Tá bianna diaitéiteacha chun críoch
 speisialta míochaine beartaithe lena n-úsáid do bheathú eisiach nó páirteach othar a bhfuil
 cumas suaite iontu gnáthbhia a chaitheamh agus nach féidir a n-aiste bia a
 bhainistiú ach tríd an ngnáthaiste bia a mhodhnú nó trí bhíthin bianna
 diaitéiteacha eile. Bunaítear léi critéir ghinearálta chomhdhéanaimh agus
 rialacha sách mionsonraithe maidir le lipéadú. Tá na bianna sin le húsáid faoi
 chúram leighis. Ní dhearnadh aon nuashonrú uirthi ó 1999 i leith.
 –
 Treoir 96/8/CE ón gCoimisiún maidir le bianna
 a bhfuil beartaithe iad a úsáid in aistí bia fuinneamhshrianta chun críocha
 meáchan a laghdú.
 Cumhdaítear leis an Treoir seo dhá
 chatagóir de tháirgí a bheartaítear chun críocha meáchan a rialú: táirgí a thíolactar mar mhalartú ar an aiste bia
 laethúil iomlán agus táirgí a thíolactar mar mhalartú ar bhéile amháin nó níos
 mó den aiste bia laethúil.
 Leagtar amach inti rialacha ginearálta
 maidir le comhdhéanamh agus lipéadú éigeantach le haghaidh na dtáirgí sin.
 –
 Rialachán (CE) Uimh. 41/2009 ón gCoimisiún
 maidir le comhdhéanamh agus lipéadú earraí bia do dhaoine atá éadulangach ar
 ghlútan.
 Glacadh an
 Rialachán seo in 2009. Beidh idirthréimhse i bhfeidhm go
 dtí an 1 Eanáir 2012. Socraíonn sí tairseacha
 glútain agus na rialacha gaolmhara maidir le lipéadú chun a léiriú ar bhonn
 deonach nach bhfuil glútan i dtáirgí le haghaidh daoine a bhfuil éadúlaingt
 bhuan acu i leith glútain (céiliaigh). Foráiltear sa
 Rialachán go bhféadfaí an ráiteas ‘saor ó ghlútan’ a úsáid ar bhianna atá
 ceaptha do ghnáthchaitheamh freisin.
 –
 Rialachán (CE) Uimh. 953/2009 ón gCoimisiún
 maidir le substaintí is féidir a chur le bianna a
 bhfuil beartaithe iad a úsáid chun críocha cothaitheacha
 áirithe, chun críocha sonracha cothaitheacha.
 Maidir leis an Rialachán seo a glacadh
 in 2009, déanann sé nuashonrú ar Threoir 2001/15/CE agus gabhann sé ionad
 na Treorach sin agus bunaítear leis liosta comhdhlúite substaintí amhail
 vitimíní, mianraí, agus substaintí eile is féidir a úsáid i mbianna diaitéiteacha
 seachas na substaintí sin is féidir a úsáid i mbainne foirmle do naíonáin agus
 i mbainne foirmle leantach agus i mbianna gránachbhunaithe agus i mbianna eile
 do naíonáin atá ar áireamh sna Treoracha sonracha ábhartha. Cuirtear substaintí
 nua leis an liosta sin faoi réir mheasúnú eolaíoch an Údaráis Eorpaigh um
 Shábháilteacht Bia.
 · Comhsheasmhacht le beartais agus cuspóirí
 eile an Aontais
 Tá an togra ag teacht le beartas an
 Choimisiúin um rialáil níos fearr, le Straitéis Liospóin agus le Straitéis an
 AE um Fhorbraíocht Inbhuanaithe. Leagtar béim ar shimpliú
 an phróisis rialúcháin, rud a laghdóidh an t-ualach riaracháin agus a
 fheabhsóidh iomaíochas i dtionscal bia na hEorpa, le cois sábháilteacht bia a
 áirithiú, ardleibhéal cosanta don tsláinte phoiblí a choimeád agus aird a
 thabhairt ar ghnéithe domhanda.
 2. Comhairliúchán leis na páirtithe
 leasmhara agus measúnú tionchair
 · Comhairliúchán leis na
 páirtithe leasmhara
 Modhanna
 comhairliúcháin, na príomhearnálacha ar díríodh orthu agus próifíl ghinearálta
 na bhfreagróirí
 Chuathas i gcomhairle leis na páirtithe
 leasmhara ar fad d'fhonn a gcuid tuairimí a fháil maidir le forálacha agus cur
 i bhfeidhm na reachtaíochta atá ann cheana agus na hathruithe nach mór a
 dhéanamh. Údaráis inniúla na mBallstát, ionadaithe ó chumainn an tionscail agus
 eagraíochtaí tomhaltóirí a bhí sna freagróirí.
 Achoimre
 ar na freagraí agus an chaoi ar cuireadh san áireamh iad
 –
 Is é an t-ábhar imní is mó ag eagraíochtaí
 tomhaltóirí go gcumhdaítear bianna áirithe le hainmniúchán/stádas speisialta
 faoin Treoir Réime reatha nuair nach bhfuil bonn cuí leis, agus go
 bhféadfaí iad a eisiamh ó raon feidhme forálacha tábhachtacha eile dá bharr -
 e.g. Rialachán maidir le maímh chothaíochais agus sláinte.
 Áitíonn na geallsealbhóirí sin nach bhfuil aon ghá stádas
 speisialta a dheonú ar bhianna i gcás nach dtugann ceanglais shonracha chothaíochais
 nó cosaint tomhaltóirí bonn le ceanglais chomhdhéanaimh nó lipéadaithe. Is fíor sin go háirithe nuair is féidir ráiteas
 oiriúnachta a bheith ar an mbia de bharr an stádais sin, ar ráiteas é a
 d'fhéadfaí a mheas mar mhaíomh cothaíochais nó sláinte nó a thabharfadh le fios
 go bhfuil an bia sin níos oiriúnaí ná gnáthbhia dá shamhail.
 –
 Creideann tionscal speisialaithe an bhia
 dhiaitéitigh go bhfuil gá le reachtaíocht shoiléir agus thrédhearcach chun
 comhdhéanamh táirgí in earnáil an bhia dhiaitéitigh a rialú ionas go leanfar ag
 cosaint grúpaí leochaileacha den phobal mar aon leo siúd a bhfuil riachtanais
 speisialta chothaíochais acu ó thaobh na sláinte poiblí agus na sábháilteachta
 bia de. Sa chomhthéacs sin,
 molann siad an reachtaíocht reatha a neartú agus na táirgí seo a leanas ar a
 laghad a áireamh i liosta dearfach: ‘Bianna do naíonáin agus do leanaí
 óga suas go trí bliana d'aois – lena n‐áirítear bainne foirmle do
 naíonáin ísealmheáchan breithe’; ‘Bainne foirmle ar imeacht ón ospidéal’;
 ‘Treisiú do bhainne cíoch agus bainne le haghaidh fáis’; ‘Bianna do mhná atá ag
 iompar clainne agus do mhná atá ag lachtadh'; ‘Bianna do dhaoine scothaosta a
 bhfuil sláinte mhaith acu’; ‘Bianna chun críocha meáchan a bhainistiú’; ‘Bianna
 chun críocha speisialta míochaine’; ‘Bianna do lucht spóirt’; ‘Bianna
 diaitéiteacha do dhaoine atá éadulangach ar ghlútan’; ‘Bianna atá saor ó
 lachtós’.
 Ina theannta sin,
 leagtar béim i dtionscal an bhia dhiaitéitigh ar an ngá atá le nós imeachta
 trédhearcach éifeachtúil agus éifeachtach chun liosta an Aontais a leathnú. Áitíonn siad go bhfuil cúrsaí eolaíochta fós ag
 forbairt sa réimse seo agus dá bhrí sin, nach mór nós imeachta solúbtha a
 thairiscint chun nuálaíocht a chur chun cinn.
 Mar sin féin, níl
 tionscal an bhia ar fad ar aon fhocal faoi seo; creideann tionscail eile gur cheart feidhm a bheith ag na rialacha
 céanna maidir le gach cineál bia agus nach bhfuil aon chúis ann foráil a
 dhéanamh maidir le rialacha éagsúla ach i líon teoranta cásanna ina bhfuil
 ceist faoi shábháilteacht bia. Maidir
 le catagóirí áirithe bia, féadfaidh ualach gan chúis do thionscal an bhia a
 bheith mar thoradh ar bhreisrialacha. Ina theannta sin, tá siad in amhras go gcuirfidh barraíocht rialála
 dlíthiúla bac ar nuálaíocht.
 –
 Tá tuairiscí tugtha ag na Ballstáit go bhfuil
 oibreoirí áirithe ag baint leasa as an reachtaíocht maidir le bianna
 diaitéiteacha chun dul timpeall ar rialacha na reachtaíochta bia a glacadh ina
 dhiaidh sin, amhail an Rialachán maidir le maímh agus, dá bhrí sin, go bhfuil
 saobhadh á dhéanamh ar choincheap bia a bhfuil beartaithe é a úsáid chun críocha
 cothaitheacha áirithe agus nach bhfuil sé soiléir i gcásanna áirithe cé acu
 reachtaíocht is ceart a bheith i bhfeidhm. Cruthaítear iomaíocht mhíchothrom
 idir gnólachtaí agus deacrachtaí maidir le forghníomhú dá bharr sin.
 De réir na mBallstát, is é sábhailteacht na
 dtomhaltóirí an ghné is tábhachtaí nár mhór a choimeád.
 Sa mheasúnú
 tionchair a bhí mar thaca leis an togra, shainigh an Coimisiún ceithre rogha a
 chumhdaigh na saincheisteanna thuasluaite agus cuireadh i gcomparáid iad i
 bhfianaise chuspóirí an leasaithe (comhtháthú, simpliú, comhchuibhiú agus
 gnólachtaí beaga agus nuálaíocht).
 · Saineolas a bhailiú agus a úsáid
 Ní raibh aon ghá le saineolas
 seachtrach.
 · Measúnú tionchair
 Rinne an Coimisiún measúnú tionchair a
 thíolactar maille leis an togra seo mar Pháipéar Oibre Inmheánach an
 Choimisiúin.
 Rinneadh ceithre rogha dhifriúla a mheas
 idir an reachtaíocht a aisghairm agus reachtaíocht threisithe a bhunú maidir le
 bianna diaitéiteacha. Rinneadh measúnú ar na roghanna sin agus cuireadh san
 áireamh an tionchar eacnamaíoch, sóisialta agus comhshaoil a bheadh acu ar na
 geallsealbhóirí agus ar na húdaráis éagsúla. Ina theannta sin, rinneadh cás gan
 athrú a mheas lena ndéanfaí measúnú ar an tionchar a d'fhéadfadh a bheith ag na
 roghanna éagsúla a chur i gcomórtas.
 Rinneadh dhá rogha éagsúla a mheas:
 (1) níl coincheap an
 bhia dhiaitéitigh de dhíth a thuilleadh chun cabhrú le margadh an bhia sa lá
 atá inniu ann, agus ba cheart fáil réidh leis;
 (2) ní mór coincheap an bhia
 dhiaitéitigh a neartú ionas go mbeidh sé ag teacht níos fearr le riachtanais
 mhargadh an bhia agus riachtanais tomhaltóirí sa lá atá inniu ann.
 Forbraíodh
 na ceithre rogha (dhá rogha a leanann cur chuige (1) agus dhá rogha a leanann
 cur chuige (2)) laistigh den mheasúnú tionchair chun a áirithiú nach mbeadh mar
 thoradh orthu go mbainfí na táirgí ón margadh, ach d'fhéadfaí a cheangal leo
 athruithe a dhéanamh ar lipéadú agus/nó táirgí a athfhoirmiú, nó d'fheadfadh
 tionchar a bheith ar luach margaidh na dtáirgí. Is é sin le rá, ní
 dhéantar foráil sna roghanna atá á meas i dtaobh leasú a dhéanamh ar
 reachtaíocht maidir le bia diaitéiteach i ndáil le cosc ar bhianna atá á ndíol
 faoi láthair mar bhianna a bhfuil beartaithe iad a úsáid chun críocha cothaitheacha áirithe. Ina
 theannta sin, trí bhíthin na rialacha atá beartaithe i ngach rogha, d'fhéadfaí
 an margadh a oiriúnú agus, dá bhrí sin, déantar foráil maidir le hidirthréimhse
 leordhóthanach chun cabhrú le haistriú rianúil chuig an reachtaíocht nua agus
 chun an t-ualach eacnamaíoch a íoslaghdú.
 Achoimre ar na roghanna agus an
 príomhthionchar a bheadh ag gach ceann acu:
 · Rogha 1 – An reachtaíocht uile maidir le bia diaitéiteach a
 aisghairm (An Treoir Réime agus na Treoracha
 sonracha uile a glacadh faoi chreat na treorach réime sin)
 Má dhéantar
 coincheap an bhia dhiaitéitigh a aisghairm, cuirfear cosc le tuilleadh saofa
 idir bianna diaitéiteacha a bhfuil ráitis oiriúnachta ag gabháil leo agus
 gnáthbhianna a ndéantar maímh chothaíochais agus sláinte ina dtaobh. Dá ainneoin sin, cé go bhfuil an chosúlacht ann
 gur rogha mhaith í sin ó thaobh simplithe de agus i dtaobh an ualach riaracháin
 a laghdú, d'fhéadfadh deacrachtaí suntasacha a bheith ag baint le reachtaíocht
 náisiúnta a thabhairt isteach in ionad reachtaíochta áirithe de chuid an AE a
 aisghairtear (e.g. reachtaíocht maidir le bianna a bhfuil beartaithe iad a
 úsáid mar bhianna do naíonáin agus do leanaí óga).
 · Rogha 2 – An Treoir Réime maidir le bianna diaitéiteacha a
 aisghairm ach cuid de na rialacha sonracha atá glactha faoi chreat na treorach
 réime sin a choimeád
 Soláthraítear
 na buntáistí céanna maidir le simpliú agus le laghdú ar an ualach riaracháin
 leis an rogha seo is a sholáthraítear le rogha 1 ach, i dteannta na mbuntáistí
 sin, féadfaidh an AE rialacha a choimeád le haghaidh catagóirí áirithe bia, ar
 rialacha iad a chuireann le breisluach ar leibhéal an AE de bharr a
 gcomhchuibhithe. Má chuirtear
 deireadh leis na rialacha ginearálta maidir le bianna diaitéiteacha agus má
 chuirtear i bhfeidhm rialacha níos soiléire i leith táirgí sonracha, ba cheart
 comhordú níos fearr a bheith ann idir na ceanglais a bhaineann le píosaí
 éagsúla reachtaíochta.
 · Rogha 3 – An Treoir Réime a leasú agus liosta dearfach
 bianna diaitéiteacha a mbaineann rialacha sonracha maidir le comhdhéanamh
 agus/nó lipéadú leo a bhunú
 Is é an
 príomhbhuntáiste a bhaineann le liosta dearfach a shocrú do bhianna
 diaitéiteacha a mbaineann rialacha sonracha maidir le comhdhéanamh agus lipéadú
 leo, go mbeadh feidhm ag rialacha caighdeánaithe in earnáil an bhia
 dhiaitéitigh agus sa chaoi sin, go ndéanfaí comhchuibhiú a áirithiú ar fud an
 Aontais Eorpaigh. D'fhéadfaí a
 mheas, áfach, go mbeadh ualach as cuimse ar an tionscal agus ar na Ballstáit dá
 mbeadh orthu reachtaíocht bhreise shonrach maidir le bia diaitéiteach a
 chomhlíonadh i gcás ina mbeadh siad ag iarraidh bia a dhíriú ar ghrúpaí áirithe
 den phobal, go háirithe má chuirtear san áireamh nach bhfuil ach buntáistí an‐bheag
 ag baint leis an reachtaíocht sin ó thaobh na sláinte poiblí agus ó thaobh na
 faisnéise do thomhaltóirí de.
 · Rogha 4 – An Treoir Réime a leasú
 chun nós imeachta láraithe um réamhúdarú an Aontais a bheidh bunaithe ar
 mheasúnú eolaíoch a chur in ionad an nós imeachta um fhógra a thabhairt
 Dá gcuirfí i bhfeidhm nós imeachta caighdeánach um réamhúdarú, dhéanfaí
 níos mó comhchuibhithe a áirithiú ar fud an Aontais Eorpaigh ná mar a dhéantar
 leis an nós imeachta ginearálta um fhógra a thabhairt atá i bhfeidhm faoi
 láthair. Is cosúil, áfach, go mbeadh an t‐ualach a bhaineann le
 réamhúdarú a thabhairt sula bhféadfaí ráiteas maidir le hoiriúnacht
 dhiaitéiteach a úsáid ar tháirge díréireach ó thaobh cosanta tomhaltóirí agus
 faisnéise de agus bheadh sé an‐chostasach don tionscal, agus go háirithe
 do FBManna.
 Leanann
 togra an Choimisiúin rogha 2 – An Treoir Réime maidir le bianna
 diaitéiteacha a aisghairm ach cuid de na rialacha sonracha atá glactha faoi chreat
 na treorach réime sin a choimeád.
 3. EILIMINTÍ DLÍ AN TOGRA
 · Achoimre ar an ngníomhaíocht atá beartaithe
 Rialachán ó Pharlaimint na hEorpa agus
 ón gComhairle a ghlacadh lena mbunaítear rialacha is infheidhme maidir le
 bianna a bhfuil beartaithe iad a úsáid mar bhianna do naíonáin agus do leanaí óga agus
 bianna chun críoch speisialta míochaine ar rialacha iad a bhaineann le liosta
 an Aontais de shubstaintí is féidir a chur leis na bianna a chumhdaítear leis
 an togra seo.
 Déanann an togra simpliú agus soiléiriú
 ar na ceanglais dhlíthiúla a bhfuil feidhm acu maidir le roinnt catagóirí bia
 agus bunaítear leis liosta amháin de shubstaintí is féidir a chur leis na
 bianna (‘liosta an Aontais’) a chumhdaítear leis an togra seo. Go háirithe:
 –
 cuirtear ar fáil reachtaíocht nua ghinearálta réime
 a mbeidh feidhm aici maidir le catagóirí dea-shainithe bia a aithníodh mar bhia
 atá ríthábhachtach le haghaidh grúpaí áirithe seanbhunaithe de thomhaltóirí a
 bhfuil riachtanais shonracha chothaíochais acu;
 –
 bunaítear raon feidhme soiléir agus sainithe maidir
 le cur i bhfeidhm;
 –
 coimeádtar bearta sonracha maidir le catagóirí bia
 atá ríthábhachtach le haghaidh grúpaí áirithe den phobal;
 –
 leagtar síos rialacha ginearálta maidir leis an
 gcomhdhéanamh agus an lipéadú a bhaineann leis na catagóirí bia sin;
 –
 faightear réidh le difríochtaí sa léirmhíniú ar na
 píosaí difriúla de reachtaíocht bia agus leis na deacrachtaí ar Bhallstáit agus
 ar oibreoirí na píosaí sin a chur i bhfeidhm tríd an timpeallacht rialála a
 shimpliú;
 –
 baintear na hualaí a bhaineann leis an nós imeachta
 um fhógra a thabhairt;
 –
 áirithítear go gcaithfear le táirgí comhchosúla ar
 an mbealach céanna ar fud an Aontais;
 –
 baintear rialacha nach bhfuil gá leo a thuilleadh,
 atá frithráiteach nó a d’fhéadfadh a bheith neamhréireach;
 –
 bunaítear beart aonair dlithiúil le haghaidh
 substaintí is féidir a chur leis na bianna a chumhdaítear leis an togra seo;
 Déanfaidh an
 togra nua Treoir 92/52/CE, Treoir 2009/39/CE, Treoir 96/8/CE
 agus Rialachán (CE) Uimh. 41/2009 a aisghairm.
 Leagfar síos sna Rialacháin tharmligthe na ceanglais shonracha
 chomhdhéanaimh agus faisnéise, arna nglacadh ag an gCoimisiún, i gcomhréir le hAirteagal 290
 den Chonradh ar Fheidhmiú an Aontais Eorpaigh agus na ceanglais ghinearálta a
 leagtar síos sa togra seo mar aon le Treoir 2006/141/CE, Treoir 2006/125/CE
 agus Treoir 1999/21/CE ón gCoimisiún á gcur san áireamh.
 Tugtar le
 fios le glacadh liosta an Aontais go bhfuil na critéir atá leagtha amach sa
 togra seo á gcur i bhfeidhm agus, dá bhrí sin, tabharfar cumhachtaí cur chun
 feidhme don Choimisiún ina thaobh sin. Déanfar na
 cumhachtaí sin a fheidhmiú i gcomhréir le Rialachán (AE) Uimh. 182/2011.
 Déantar foráil do nósanna imeachta éigeandála i gcásanna ina mbeadh
 riosca tromchúiseach ó bhia a chumhdaítear sa togra seo do shláinte an duine. Chun na críche sin, tabharfar cumhachtaí cur chun feidhme don
 Choimisiún ina leith sin. Déanfar na cumhachtaí sin a
 fheidhmiú i gcomhréir le Rialachán (AE) Uimh. 182/2011.
 · Bunús dlí
 Tá an togra seo bunaithe ar Airteagal 114
 den Chonradh ar Fheidhmiú an Aontais Eorpaigh. Tugann cuspóir agus ábhar an
 togra bonn don bhunús dlí. Ba cheart é a bheith mar chuspóir ag bearta a
 ghlactar faoi Airteagal 114 den Chonradh ar Feidhmiú an Aontais Eorpaigh
 an margadh inmheánach a bhunú agus a fheidhmiú. Bunaítear leis an togra creat
 comhchuibhithe dlíthiúil a bhaineann le ceanglais chomhdhéanaimh agus faisnéise
 maidir le bainne foirmle do naíonáin agus bainne foirmle leantach, bianna
 gránachbhunaithe próiseáilte agus bianna do naíonáin agus do leanaí óga agus
 bia chun críoch speisialta míochaine mar aon le liosta an Aontais de
 shubstaintí is féidir a chur leis na bianna sin ós rud é gur gá creat
 comhchuibhithe a choinneáil le haghaidh táirgí atá dírithe ar ghrúpaí áirithe
 den phobal atá leochaileach agus gurb iad catagóirí áirithe bia an t-aon
 fhoinse cothaithe atá acu. Is é cuspóir an togra aon difríochtaí idir na dlíthe
 náisiúnta a bhaineann le catagóirí bia i dtrácht a sheachaint, ar dlíthe iad a
 chuireann bac ar shaorghluaiseacht agus, dá bhrí sin, a mbíonn tionchar díreach
 acu ar an margadh inmheánach a bhunú agus a fheidhmiú.
 · Prionsabal na coimhdeachta
 Tá feidhm ag prionsabal na coimhdeachta
 a mhéid is nach dtagann an togra faoi réir inniúlacht eisiach an Aontais.
 Ní féidir leis na Ballstáit cuspóirí an
 togra a bhaint amach go leordhóthanach i ngeall ar na cúiseanna seo a leanas:
 Sular glacadh an Treoir Réime, bhí
 na bearta náisiúnta a bhí á gcur i bhfeidhm sna Ballstáit éagsúil ó Bhallstát
 go Ballstát. De bharr na n‐éagsúlachtaí sin, bhí ar thionscal an bhia
 dhiaitéitigh an táirgeadh a éagsúlú ag brath ar an mBallstát dá mbeartaíodh na
 táirgí. Mar fhreagairt air sin, glacadh rialacha ginearálta agus roinnt beart
 sonrach ar leibhéal an Aontais.
 Tá an
 ceart ag an Aontas beart a dhéanamh d’fhonn an trádáil le tríú tíortha a chur
 ar comhréim leis an trádáil laistigh den Aontas. Ní mór an ceart sin a mheas, áfach, i gcomparáid le comhréireacht an
 bhirt agus leis an mbreisluach a bheidh ag rialacha an Aontais do shaoránaigh ar
 fud na mBallstát uile.
 D’fhéadfadh leibhéil éagsúla
 sábháilteachta bia agus cosanta do shláinte an duine a theacht as gníomhaíocht
 aonair de chuid na mBallstát agus d’fhéadfaí mearbhall a chur ar thomhaltóirí.
 Ina theannta sin, chuirfí saorghluaiseacht na mbianna sin san Aontas i mbaol.
 Bheadh sé mar
 chroílár ghníomhaíocht an Aontais na rialacha atá ann cheana maidir le táirgí
 áirithe a dhéantar a thrádáil go forleathan laistigh den Aontas a choimeád,
 agus comhaontú idir na Ballstáit maidir leis an ngá leanúnach le rialacha
 sonracha i ndáil le comhdhéanamh agus lipéadú chun saorghluaiseacht na n-earraí
 sin a áirithiú. Díríonn sé freisin ar an timpeallacht
 rialála a shimpliú maidir le substaintí a chur leis na bianna a chumhdaítear
 leis an togra seo.
 Dá bhrí sin, comhlíonann an togra
 prionsabal na coimhdeachta.
 · Prionsabal na comhréireachta
 Comhlíonann an togra prionsabal na
 comhréireachta ar na cúiseanna seo a leanas:
 Déanann an togra an creat rialála lena mbunaítear forálacha ginearálta
 a bhfuil feidhm acu maidir le catagóirí áirithe bia a chomhchuibiú, i gcás ina
 léirítear an gá atá le forálacha breise comhdhéanaimh agus lipéadaithe i ndáil
 leis na rialacha ginearálta a bhfuil feidhm acu maidir le gach cineál bia. Cuireann na forálacha breise sin le cosaint an tomhaltóra trína
 áirithiú go bhfaigheann tomhaltóirí bianna atá leordhóthanach ó thaobh an
 chothaithe de, agus faisnéis iomchuí.
 Is leor a
 bhfuil sna bearta beartaithe chun na cuspóirí a bhaint amach, eadhon a áirithiú
 go ndéanfaidh tomhaltóirí roghanna eolasacha agus sábháilte agus a chinntiú go
 ndéantar an margadh inmheánach a fheidhmiú ar bhealach rianúil. Ag an am
 céanna, ní fhorchuirtear ualach nach bhfuil call leis nó atá róthrom leo.
 In éagmais comhchuibhithe le haghaidh na
 gcatagóirí bia sin, bheadh barraíocht rialacha náisiúnta agus bheadh leibhéil
 éagsúla cosanta ann do thomhaltóirí ó Bhallstát go Ballstát agus ualach níos mó
 ar an tionscal.
 Déantar an t-ualach airgeadais a
 íoslaghdú toisc go bhfuil forálacha reatha sonracha ann cheana féin, ní
 dhéantar na forálacha ginearálta a shimpliú agus a shoiléiriú ach i dtaobh raon
 feidhme a bhfeidhmithe.
 · Rogha ionstraimí
 Na hionstraimí atá beartaithe:
 Rialachán.
 Ní bheadh beart eile leordhóthanach ar
 na cúiseanna seo a leanas:
 Creat saintreorach
 atá ann faoi láthair den chuid is mó agus níl mórán solúbthachta ag Ballstáit
 maidir lena fheidhmiú. D’fhéadfadh cur chuige
 neamhréireach san Aontas a bheith mar thoradh ar Threoir, agus chruthófaí
 neamhchinnteacht do thomhaltóirí agus don tionscal dá bhrí sin. Soláthraíonn Rialachán cur chuige comhréireach don tionscal agus
 laghdaíonn sé ar an ualach riaracháin de bharr nach ar na hoibreoirí a bheidh
 sé eolas a chur ar an reachtaíocht náisiúnta sna Ballstáit ar fad.
 Cur chuige solúbtha a bheadh in
 ionstraimí reachtaíochta boige amhail treoirlínte le dul i gceann athruithe
 áirithe a bhfuil gá leo sa reachtaíocht reatha, ach ní bheadh siad oiriúnach i
 ngach cás. Ina theannta sin, de bharr stádas neamhcheangailteach na
 n-ionstraimí sin, meastar nach leor iad chun dul i ngleic leis na difríochtaí i
 léirmhíniú agus cur chun feidhme na reachtaíochta.
 4. IMPLEACHT BHUISÉADACH
 Níl ann di.
 5. Faisnéis bhreise
 · Insamhladh, treoirthréimhse agus idirthréimhse
 Beidh idirthréimhse ann chun an togra a
 chur i bhfeidhm.
 · Simpliú
 Déantar foráil leis an togra maidir le
 simpliú na reachtaíochta. Is é sin ceann de phríomhchuspóirí an leasaithe ar an
 reachtaíocht maidir le bianna a bhfuil beartaithe iad a
 úsáid chun críocha cothaitheacha áirithe.
 Nuair a úsáidtear Rialachán mar
 ionstraim dhlíthiúil tacaíonn sé sin le simpliú a bhaint amach mar ráthaíonn sé
 go mbíonn ar gach gníomhaí na rialacha céanna a leanúint ag an am céanna.
 Cuirfear deireadh
 le nósanna imeachta riaracháin náisiúnta a thugtar isteach tar éis an nós
 imeachta um fhógra a thabhairt a chur chun feidhme agus laghdófar ar an ualach
 riaracháin a bhaineann le cur chun feidhme na reachtaíochta dá bhrí sin.
 Bainfear na forálacha a glacadh i dTreoir 2009/39/CE
 agus a glacadh fúithi, ar forálacha iad nach bhfuil gá leo a thuilleadh, atá
 frithráiteach nó a d’fhéadfadh a bheith neamhréireach.
 Áirítear an togra i gClár Oibre an
 Choimisiúin do 2011 – Iarscríbhinn III – Clár Rollach maidir le simpliú agus
 tionscnaimh maidir le hualach riaracháin a laghdú faoin tagairt 2009/SANCO/004.
 · An reachtaíocht atá ann cheana a aisghairm
 Má ghlactar leis an togra, déanfar an
 reachtaíocht atá ann faoi láthair a aisghairm.
 · Athmhúnlú
 Tá
 athmhúnlú i gceist leis an togra.
 · An Limistéar Eorpach Eacnamaíoch
 Ábhar a bhaineann leis an LEE atá sa
 ghníomh atá beartaithe agus ba cheart, dá bhrí sin, an Limistéar Eorpach
 Eacnamaíoch a chuimsiú ann.
 · Míniú mionsonraithe ar an togra
 Tugtar sa Rialachán an bonn le
 hardleibhéal cosanta do thomhaltóirí a áirithiú maidir le bianna a bhfuil beartaithe iad a úsáid mar bhianna do naíonáin agus do leanaí óga agus bianna chun críoch
 speisialta míochaine. Bunaítear leis freisin beart aonair dlíthiúil a dhéanann
 rialú ar an liosta substaintí is féidir a chur leis na bianna a chumhdaítear leis
 an togra (Caibidil I).
 Déantar foráil i gCaibidil II agus i
 gCaibidil III maidir le prionsabail ghinearálta agus forálacha sonracha a
 mbeidh feidhm acu maidir le bainne foirmle do naíonáin agus bainne foirmle
 leantach, bianna gránachbhunaithe próiseáilte agus bianna do naíonáin agus do
 leanaí óga, agus bianna chun críoch speisialta míochaine.
 Baineann Caibidil
 IV le liosta an Aontais a bhunú de shubstaintí is féidir a chur leis na bianna
 a chumhdaítear sa togra agus déantar foráil inti maidir le nós imeachta chun
 liosta an Aontais a nuashonrú.
 Déantar
 foráil i gCaibidil V maidir le clásal ginearálta rúndachta.
 Baineann
 Caibidil VI agus Caibidil VII leis na forálacha nós imeachta ar fad a bhaineann
 leis an togra nua a chur chun feidhme, le tarmligean na gcumhachtaí, leis na
 nósanna imeachta, leis na leasuithe is gá agus leis na bearta atá le
 haisghairm. Sonraítear freisin na bearta idirthréimhseacha a mbeadh feidhm acu
 maidir leis na catagóirí bia a rialaítear faoi láthair faoi Threoir 2009/39/CE
 agus an dáta teacht i bhfeidhm agus cur i bhfeidhm.
 2011/0156 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le bia a bhfuil beartaithe é a úsáid
 mar bhia do naíonáin agus do leanaí óga agus maidir le bia chun críoch speisialta
 míochaine
 (arna thíolacadh ag an gCoimisiún de
 bhun Airteagal 114 den Chonradh ar Fheidhmiú an Aontais Eorpaigh)
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa,
 Ag gníomhú dóibh i gcomhréir leis an ngnáthnós
 imeachta reachtach[1],
 De bharr an méid seo a leanas:
 (1)
 Foráiltear le hAirteagal 114 den Chonradh ar
 Fheidhmiú an Aontais Eorpaigh nach mór ardleibhéal cosanta a bheith mar bhunús
 le bearta a bhfuil sé mar chuspóir leo an margadh inmheánach a bhunú agus a
 fheidhmiú agus a bhaineann, inter alia, le sláinte agus le sábháilteacht
 agus cosaint tomhaltóirí, agus aon fhorbairt nua atá bunaithe ar fhíorais
 eolaíocha go háirithe á cur san áireamh.
 (2)
 Gné riachtanach den mhargadh inmheánach is ea
 saorghluaiseacht bia slán agus folláin, rud a chuireann go mór le sláinte agus
 le leas na saoránach, agus lena leasanna sóisialta agus eacnamaíocha.
 (3)
 Leagtar síos i dTreoir 2009/39/CE ó
 Pharlaimint na hEorpa agus ón gComhairle an 6 Bealtaine 2009 maidir
 le hearraí bia a bhfuil beartaithe iad a úsáid chun críocha cothaitheacha
 áirithe[2]
 rialacha ginearálta maidir le comhdhéanamh agus ullmhúchán na mbianna sin atá
 ceaptha go speisialta chun riachtanais shonracha chothaíochais na ndaoine a
 mbeartaítear dóibh iad a shásamh. Tá formhór na
 bhforálacha atá leagtha síos sa Treoir sin ann ó 1977 agus, dá bhrí sin,
 ba cheart iad a athbhreithniú.
 (4)
 Bunaítear le Treoir 2009/39/CE sainmhíniú
 coiteann le haghaidh ‘earraí bia a bhfuil beartaithe iad a úsáid chun críocha
 cothaitheacha áirithe’ agus ceanglais ghinearálta lipéadaithe, lena n‐áirítear
 ceanglais gur cheart go mbeadh lipéad ar na hearraí bia sin a léiríonn a
 oiriúnaí is atá siad i leith na gcríoch cothaitheach atá maíte.
 (5)
 Tá roinnt gníomhartha neamhreachtacha de chuid an
 Aontais ag gabháil leis na ceanglais ghinearálta chomhdhéanaimh agus
 lipéadaithe atá leagtha síos i dTreoir 2009/39/CE, ar gníomhartha iad is
 infheidhme maidir le catagóirí sonracha bia. Chuige sin, tá leagtha síos i dTreoir 2006/141/CE ón gCoimisiún an
 22 Nollaig 2006 rialacha comhchuibhithe maidir le bainne foirmle do
 naíonáin agus bainne foirmle leantach[3]
 agus tá leagtha síos i dTreoir 2006/125/CE ón gCoimisiún an 5 Nollaig 2006
 rialacha comhchuibhithe áirithe maidir le bianna gránachbhunaithe próiseáilte
 agus bianna do naíonáin agus do leanaí óga[4]. Ar an gcaoi chéanna, tá rialacha comhchuibhithe leagtha síos freisin
 le Treoir 96/8/CE ón gCoimisiún an 26 Feabhra 1996 maidir le bia
 a bhfuil beartaithe é a úsáid húsáid in aistí bia fuinneamhshrianta chun críocha meáchan a laghdú[5], Treoir 1999/21/CE ón gCoimisiún an 25 Márta 1999
 maidir le bia diaitéiteach chun críoch speisialta míochaine[6] agus Rialachán (CE) Uimh. 41/2009 ón
 gCoimisiún an 20 Eanáir 2009 maidir le comhdhéanamh agus lipéadú earraí bia do
 dhaoine atá éadulangach ar ghlútan[7].
 (6)
 Ina theannta sin, tá leagtha síos i dTreoir 92/52/CEE
 ón gComhairle an 18 Meitheamh 1992, rialacha comhchuibhithe maidir le
 bainne foirmle do naíonáin agus bainne foirmle leantach a bheartaítear le
 hallmhairiú go tríú tíortha[8].
 (7)
 Déantar foráil i dTreoir 2009/39/CE maidir le
 forálacha sonracha a ghlacadh i ndáil leis an dá chatagóir shonracha seo a
 leanas de bhia a chuimsítear sa sainmhíniú ar earraí bia a bhfuil beartaithe é
 a úsáid chun críocha cothaitheacha áirithe: ‘bia a bhfuil beartaithe é a úsáid chun na riachtanais
 a bhaineann le dianiarracht mhatánach a chomhlíonadh, go háirithe i gcás lucht
 spóirt' agus 'bia le haghaidh daoine a bhfuil neamhoird mheitibileachta
 carbaihiodráití (diaibéiteas) orthu’. Maidir le bia a
 bhfuil beartaithe é a úsáid chun na riachtanais a bhaineann le dianiarracht
 mhatánach a chomhlíonadh, ní fhéadfaí teacht ar réiteach sásúil maidir le
 forbairt forálacha sonracha mar gheall ar thuairimí an-éagsúil i measc na
 mBallstát agus na ngeallsealbhóirí maidir le raon feidhme na reachtaíochta
 sonraí, líon na bhfochatagóirí bia a bheidh le háireamh, na critéir maidir le
 ceanglais chomhdhéanaimh a bhunú agus an tionchar a d'fhéadfadh a bheith ar
 nuálaíocht i bhforbairt táirgí. Maidir
 le forálacha speisialta le haghaidh bia do dhaoine a bhfuil neamhoird
 mheitibileachta carbaihiodráití (diaibéiteas) orthu, is é tátal tuarascála ón
 gCoimisiún[9] go
 bhfuil easnamh sa bhunús eolaíochta i ndáil le ceanglais shonracha
 chomhdhéanaimh a shocrú.
 (8)
 Ceanglaítear freisin le Treoir 2009/39/CE nós
 imeachta ginearálta um fhógra a thabhairt ar leibhéal náisiúnta le haghaidh bia
 a thíolacann oibreoirí i ngnó an bhia mar bhia a chuimsítear sa sainmhíniú ar
 'earraí bia a bhfuil beartaithe iad a úsáid chun críocha cothaitheacha áirithe',
 agus nach bhfuil forálacha sonracha leagtha síos i ndlí an Aontais ina leith,
 sula gcuirtear ar mhargadh an Aontais é, chun faireachán éifeachtach na mBallstát
 ar an mbia sin a éascú.
 (9)
 Léiríodh i dtuarascáil ón gCoimisiún chuig
 Parlaimint na hEorpa agus chuig an gComhairle maidir le cur chun feidhme an nós
 imeachta sin um fhógra a thabhairt[10],
 go bhféadfadh deacrachtaí a bheith ann de thoradh léirmhínithe éagsúla ar an
 sainmhíniú ar earraí bia a bhfuil beartaithe iad a úsáid chun críocha
 cothaitheacha áirithe, a dhealraíonn sé atá oscailte do léirmhínithe éagsúla na
 n-údarás náisiúnta. Baineadh de thátal as, dá bhrí sin, go
 mbeadh gá le leasú ar raon feidhme Threoir 2009/39/CE chun cur chun
 feidhme níos éifeachtaí agus níos comhchuibhithe reachtaíocht an Aontais a
 áirithiú.
 (10)
 I dtuarascáil staidéir[11] maidir le leasú ar an reachtaíocht i ndáil
 le hearraí bia a bhfuil beartaithe iad a úsáid chun críocha cothaitheacha
 áirithe, dearbhaítear torthaí thuarascáil an Choimisiúin maidir le cur chun
 feidhme an nós imeachta um fhógra a thabhairt agus léirítear ann go bhfuil líon
 níos mó earraí bia á margú agus á lipéadú sa lá atá inniu ann mar earraí bia a
 bhfuil beartaithe iad a úsáid chun críocha cothaitheacha áirithe, de bharr an
 tsainmhínithe leathain atá leagtha síos i dTreoir 2009/39/CE. Luann an tuarascáil staidéir freisin go bhfuil difríochtaí móra idir
 an cineál bia arna rialú faoin reachtaíocht sin ó Bhallstát go Ballstát; d’fhéadfaí an bia céanna a mhargú ag an am céanna i mBallstáit éagsúla
 mar bhia a bhfuil beartaithe é a úsáid chun críocha cothaitheacha áirithe
 agus/nó mar bhia atá ceaptha do ghnáthchaitheamh dírithe ar an bpobal go
 ginearálta nó ar roinnt foghrúpaí den phobal amhail mná atá ag iompar clainne,
 mná a bhfuil a sos míostraithe curtha díobh, daoine níos aosta, leanaí atá ag
 fás, ógánaigh, daoine atá gníomhach ar leibhéil éagsúla, agus eile. Dá bhrí sin, baintear an bonn d’fheidhmiú an
 mhargaidh inmheánaigh, cruthaítear neamhdheimhneacht dhlíthiúil d’údaráis
 inniúla, d’oibreoirí i ngnó an bhia agus do thomhaltóirí agus ní féidir an
 riosca go mbainfí mí‐úsáid as margú agus go ndéanfaí an iomaíocht a
 shaobhadh a chur as an áireamh as an oiread.
 (11)
 Dealraíonn sé go bhfuil gníomhartha eile Aontais a
 glacadh le déanaí níos oiriúnaithe do mhargadh nuálaíoch bia atá ag forbairt ná
 mar atá Treoir 2009/39/CE. Is
 iad na gníomhartha atá ábhartha nó tábhachtach sa chaoi sin: Treoir 2002/46/CE ó Pharlaimint na hEorpa
 agus ón gComhairle an 10 Meitheamh maidir le comhfhogasú dhlíthe na mBallstát
 a bhaineann le forbhianna[12],
 Rialachán (CE) Uimh. 1924/2006 ó Pharlaimint na hEorpa agus ón gComhairle
 an 20 Nollaig 2006 maidir le maímh chothaíochais agus sláinte a dhéantar
 maidir le bianna[13]
 agus Rialachán (CE) Uimh. 1925/2006 ó Pharlaimint na hEorpa agus ón
 gComhairle an 20 Nollaig 2006 maidir le vitimíní agus mianraí agus
 substaintí eile a chur le bianna[14]. Ina theannta sin, dhéanfadh forálacha na ngníomhartha Aontais sin líon
 áirithe de na catagóirí bia a chumhdaítear le Treoir 2009/39/CE a rialú go
 leordhóthanach le hualach riaracháin níos lú agus le tuilleadh soiléireachta i
 dtaobh an raoin feidhme agus na gcuspóirí.
 (12)
 Ina theannta sin, is léir ón taithí atá faighte go
 nuige seo nach bhfuil rialacha áirithe a áiríodh i dTreoir 2009/39/CE nó a
 glacadh faoin Treoir sin éifeachtach a thuilleadh chun feidhmiú an
 mhargaidh inmheánaigh a áirithiú.
 (13)
 Dá bhrí sin, ba cheart fáil réidh le coincheap
 ‘earraí bia a bhfuil beartaithe iad a úsáid chun críocha cothaitheacha áirithe’
 agus ba cheart an gníomh seo a chur in ionad Threoir 2009/39/CE. Chun an cur i bhfeidhm a shimpliú agus chun comhsheasmhacht ar fud na
 mBallstát a áirithiú, ba cheart an gníomh seo a bheith i bhfoirm Rialacháin.
 (14)
 Maidir le Rialachán (CE) Uimh. 178/2002 ó
 Pharlaimint na hEorpa agus ón gComhairle an 28 Eanáir 2002 lena leagtar síos
 prionsabail agus ceanglais ghinearálta dhlí an bhia, lena mbunaítear an tÚdarás
 Eorpach um Shábháilteacht Bia agus lena leagtar síos nósanna imeachta i dtaca
 le sábháilteacht bia[15],
 bunaítear leis prionsabail choiteanna agus sainmhínithe coiteanna do dhlí bia
 an Aontais d’fhonn ardleibhéal cosanta sláinte agus feidhmiú éifeachtach an
 mhargaidh inmheánaigh a áirithiú.
 Bunaítear leis prionsabail na hanailíse riosca i ndáil le
 bia agus na struchtúir agus na sásraí le haghaidh na meastóireachtaí eolaíocha
 agus teicneolaíochta a dhéanann an tÚdarás Eorpach um Shábháilteacht Bia (dá
 ngairfear ‘an tÚdarás’ anseo feasta). Dá bhrí sin, níor mhór feidhm a bheith ag
 sainmhínithe áirithe atá leagtha síos sa Rialachán sin i gcomhthéacs an
 Rialacháin seo. Ina theannta sin, chun críche an Rialacháin seo, ba cheart dul
 i gcomhairle leis an Údarás i ndáil le cúrsaí ar bith a d'fhéadfadh difear a
 dhéanamh do shláinte phoiblí.
 (15)
 Líon teoranta de chatagóirí bia an t-aon fhoinse
 bheathaithe, nó cuid de fhoinse bheathaithe, atá ag grúpaí áirithe den daonra. Tá na catagóirí bia sin ríthábhachtach chun
 riochtaí áirithe a bhainistiú agus/nó tá siad ríthábhachtach chun an
 leordhóthanacht chothaitheach a bheartaítear le haghaidh grúpaí áirithe
 leochaileacha seanbhunaithe den phobal a choimeád.
 Áirítear sna catagóirí bia sin bainne foirmle do naíonáin agus bainne foirmle
 leantach, bia gránachbhunaithe próiseáilte agus bia do naíonáin agus bia chun
 críoch speisialta míochaine. Is léir ón taithí atá faighte go nuige seo go
 n-áirithítear leis na forálacha atá leagtha síos i dTreoir 2006/141/CE, Treoir 2006/125/CE,
 agus Treoir 1999/21/CE ón gCoimisiún, saorghluaiseacht an bhia sin ar
 bhealach sásúil, agus áirithítear ag an am céanna ardleibhéal cosanta i ndáil
 le sláinte phoiblí. Is iomchuí, dá bhrí sin, go ndíríonn
 an Rialachán seo ar na ceanglais ghinearálta chomhdhéanaimh agus faisnéise
 maidir le bainne foirmle do naíonáin agus bainne foirmle leantach, bia
 gránachbhunaithe próiseáilte, agus bia do naíonáin agus do leanaí óga agus bia
 chun críoch speisialta míochaine, agus Treoir 2006/141/CE, Treoir 2006/125/CE
 agus Treoir 1999/21/CE ón gCoimisiún á gcur san áireamh.
 (16)
 Chun deimhneacht dhlíthiúil a áirithiú, ba cheart
 na sainmhínithe atá leagtha síos i dTreoir 2006/141/CE, Treoir 2006/125/CE
 agus Treoir 1999/21/CE ón gCoimisiún a aistriú chuig an Rialachán seo. Mar
 sin féin, ba cheart na sainmhínithe ar bhainne foirmle do naíonáin agus bainne
 foirmle leantach, bia gránachbhunaithe próiseáilte agus bia do naíonáin agus
 bia chun críoch speisialta míochaine a oiriúnú go rialta agus dul chun cinn
 teicniúil agus eolaíoch agus forbairtí ábhartha ar leibhéal idirnáisiúnta á
 gcur san áireamh, de réir mar is iomchuí.
 (17)
 Is tábhachtach go mbeidh na comhábhair a úsáidtear
 i monarú na gcatagóirí bia a chumhdaítear leis an Rialachán seo oiriúnach chun
 riachtanais chothaíochais na ndaoine a mbeartaítear dóibh iad a shásamh, agus
 go bhfuil siad oiriúnach dóibh, agus go bhfuil a leordhóthanacht chothaitheach
 suite le sonraí eolaíocha a nglactar leo go ginearálta. Ba
 cheart an leordhóthanacht sin a léiriú trí athbhreithniú córasach a dhéanamh ar
 na sonraí eolaíocha atá ar fáil.
 (18)
 Tá ceanglais ghinearálta maidir le lipéadú leagtha
 síos i dTreoir 2000/13/CE ó Pharlaimint na hEorpa agus ón gComhairle an 20 Márta 2000
 maidir le comhfhogasú dhlíthe na mBallstát a bhaineann le hearraí bia a
 lipéadú, a thíolacadh agus a fhógairt[16]. Ba cheart feidhm a bheith ag na ceanglais ghinearálta lipéadaithe sin,
 mar riail ghinearálta, maidir leis na catagóirí bia a chumhdaítear leis an
 Rialachán seo. Mar sin féin, ba cheart foráil a dhéanamh
 sa Rialachán seo freisin maidir le ceanglais bhreise i ndáil le forálacha Threoir 2000/13/CE,
 nó maoluithe ón Treoir sin, nuair is gá, chun cuspóirí sonracha an
 Rialacháin seo a chomhlíonadh.
 (19)
 Ba cheart na critéir a leagan síos sa Rialachán seo
 chun na ceanglais shonracha chomhdhéanaimh agus faisnéise a bhunú maidir le
 bainne foirmle do naíonáin agus bainne foirmle leantach, bia gránachbhunaithe
 próiseáilte, agus bia do naíonáin agus bia chun críoch speisialta míochaine,
 agus Treoir 2006/141/CE, Treoir 2006/125/CE agus Treoir 1999/21/CE
 ón gCoimisiún á gcur san áireamh. D’fhonn
 na sainmhínithe ar bhainne foirmle do naíonáin, bainne foirmle leantach, bia
 gránachbhunaithe próiseáilte agus bia do naíonáin, agus bia chun críoch
 speisialta míochaine atá leagtha síos sa Rialachán seo a oiriúnú, agus dul chun
 cinn teicniúil agus eolaíoch agus forbairtí ábhartha ar leibhéal idirnáisiúnta
 á gcur san áireamh, chun na ceanglais shonracha chomhdhéanaimh agus faisnéise a
 leagan síos maidir leis na catagóirí bia a chumhdaítear leis an Rialachán seo,
 lena n‐áirítear ceanglais bhreise lipéadaithe nó maoluithe ó fhorálacha Threoir 2000/13/CE
 agus maímh chothaíochais agus sláinte a údarú, ba cheart an chumhacht
 gníomhartha a ghlacadh i gcomhréir le hAirteagal 290 den Chonradh ar
 Fheidhmiú an Aontais Eorpaigh a tharmligean chuig an gCoimisiún. Tá sé ríthábhachtach go ndéanfaidh an Coimisiún
 comhairliúchán iomchuí le linn a oibre ullmhúcháin, lena n-áirítear
 comhairliúchán le saineolaithe. Ba cheart don Choimisiún a
 áirithiú, agus gníomhartha tarmligthe á n-ullmhú agus á dtarraingt suas aige,
 go ndéanfar na doiciméid ábhartha a tharchur go comhuaineach, go tráthúil agus
 go hiomchuí, chuig Parlaimint na hEorpa agus chuig an gComhairle.
 (20)
 Is iomchuí liosta an Aontais de vitimíní, mianraí,
 aimínaigéid agus substaintí eile is féidir a chur le bainne foirmle do
 naíonáin, bainne foirmle leantach, bia gránachbhunaithe próiseáilte agus bia do
 naíonáin, agus bia chun críoch speisialta míochaine a bhunú agus a nuashonrú,
 faoi réir critéar áirithe atá leagtha síos sa Rialachán seo. Ós rud é go dtugtar le fios le glacadh an liosta go bhfuil na critéir
 atá leagtha amach sa Rialachán seo á gcur i bhfeidhm, ba cheart cumhachtaí cur
 chun feidhme a thabhairt don Choimisiún ina thaobh sin. Ba
 cheart na cumhachtaí sin a fheidhmiú i gcomhréir le Rialachán (AE) Uimh. 182/2011
 ó Pharlaimint na hEorpa agus ón gComhairle an 16 Feabhra 2011 lena leagtar síos
 na rialacha agus na prionsabail ghinearálta a bhaineann leis na sásraí maidir
 le rialú ag na Ballstáit ar fheidhmiú cumhachtaí chur chun feidhme an
 Choimisiúin[17]. Ba cheart don Choimisiún gníomhartha cur chun feidhme is féidir a chur
 i bhfeidhm láithreach a ghlacadh a dhéanfaidh nuashonrú ar liosta an Aontais, i
 gcás ina n-éilítear a leithéid ar mhórchúiseanna práinne i gcásanna a bhaineann
 le sláinte phoiblí a bhfuil bonn cuí leo.
 (21)
 Faoi láthair, de bhun Tuairime ón gCoiste Eolaíoch
 ar rioscaí atá ag teacht chun cinn agus ar rioscaí sláinte nua-aitheanta
 (SCENIHR)[18]
 maidir le measúnú riosca ar tháirgí nanaitheicneolaíochtaí, arna dhátú an 19 Eanáir 2009,
 tá easpa faisnéise ann maidir leis na rioscaí a bhaineann le nana-ábhair a
 ndearnadh innealtóireacht orthu, agus d’fhéadfadh sé nach mbeadh na modhanna
 tástála atá ann cheana leordhóthanach chun dul i gceann na saincheisteanna ar
 fad a thiocfaidh chun cinn maidir le nana-ábhair a ndearnadh innealtóireacht
 orthu. Dá bhrí sin, níor
 cheart nana-ábhair a ndearnadh innealtóireacht orthu a áireamh i liosta an
 Aontais maidir leis na catagóirí bia a chumhdaítear leis an Rialachán seo, go
 dtí go mbeidh meastóireacht déanta ag an Údarás.
 (22)
 Ar mhaithe le héifeachtúlacht agus le simpliú
 reachtach, ba cheart scrúdú meántréimhseach a dhéanamh ar an gceist ar cheart
 raon feidhme liosta an Aontais a leathnú chuig catagóirí eile bia arna rialú le
 reachtaíocht shonrach eile de chuid an Aontais.
 (23)
 Ní mór nósanna imeachta a bhunú chun bearta
 éigeandála a ghlacadh i gcás ina bhfuil riosca tromchúiseach ó bhia a
 chumhdaítear leis an Rialachán seo do shláinte an duine.
 Chun dálaí aonfhoirmeacha a áirithiú chun bearta éigeandála a chur chun
 feidhme, ba cheart cumhachtaí cur chun feidhme a thabhairt don
 Choimisiún. Ba cheart na cumhachtaí sin a fheidhmiú i gcomhréir le Rialachán
 (AE) Uimh. 182/2011. Ba cheart don Choimisiún gníomhartha cur chun feidhme
 maidir le bearta éigeandála a ghlacadh ar gníomhartha iad is féidir a chur i
 bhfeidhm láithreach, i gcás ina n‐éilítear a leithéid ar mhórchúiseanna
 práinne i gcásanna a bhaineann le sláinte phoiblí a bhfuil bonn cuí leo.
 (24)
 Tá sé ráite i dTreoir 92/52/CEE ón gComhairle
 nach mór do bhainne foirmle agus bainne foirmle leantach do naíonáin a
 onnmharaítear nó a ath-onnmhairítear ón Aontas Eorpach, dlí an Aontais a
 chomhlíonadh ach amháin má cheanglaíonn an tír is allmhaireoir a mhalairt.
 Bunaíodh an prionsabal sin cheana féin maidir le bia i Rialachán (CE) Uimh. 178/2002.
 Ar mhaithe le simpliú agus le deimhneacht dhlithiúil, ba
 cheart Treoir 92/52/CEE a aisghairm dá bhrí sin.
 (25)
 Le Rialachán (CE) Uimh. 1924/2006 ó
 Pharlaimint na hEorpa agus ón gComhairle an 20 Nollaig 2006 maidir le
 maímh chothaíochais agus sláinte a dhéantar maidir le bianna[19], bunaítear na rialacha agus na
 coinníollacha a bhaineann le maímh chothaíochais agus sláinte a úsáid ar bhia. Ba cheart feidhm a bheith ag na rialacha sin mar riail ghinearálta
 maidir leis na catagóirí bia a chumhdaítear leis an Rialachán seo, ach amháin
 má shonraítear a mhalairt sa Rialachán seo nó i ngníomhartha neamhreachtacha a
 ghlactar de bhun an Rialacháin seo.
 (26)
 Faoi láthair, is féidir na ráitis ‘saor ó ghlútan’
 agus ‘méid an-bheag glútain’ a úsáid le haghaidh bia a
 bhfuil beartaithe é a úsáid chun críocha
 cothaitheacha áirithe agus le haghaidh bia atá ceaptha do ghnáthchaitheamh faoi
 na rialacha a shonraítear i Rialachán (CE) Uimh. 41/2009 ón gCoimisiún
 maidir le comhdhéanamh agus lipéadú earraí bia do dhaoine atá éadulangach ar
 ghlútan[20].
 D’fhéadfaí breathnú ar na ráitis sin mar mhaímh chothaíochais, mar atá sainmhínithe
 i Rialachán (CE) Uimh. 1924/2006. Ar mhaithe le simpliú, ba cheart do
 Rialachán (CE) Uimh. 1924/2006 amháin na ráitis sin a rialú agus ba cheart
 do na ráitis na ceanglais atá sa Rialachán sin a chomhlíonadh. Ní mór na
 hoiriúnuithe teicniúla de bhun Rialachán (CE) Uimh. 1924/2006, a
 ionchorpraíonn na maímh chothaíochais 'saor ó ghlútan' agus 'méid an-bheag
 glútain', agus na coinníollacha gaolmhara úsáide a rialaítear faoi Rialachán
 (CE) Uimh. 41/2009 a bheith curtha i gcrích sula dtiocfaidh an Rialachán
 seo i bhfeidhm.
 (27)
 Meastar gur bia a bhfuil beartaithe é a úsáid chun críocha
 cothaitheacha áirithe iad ‘malartú ar bhéile chun críocha meáchan a rialú’ agus
 ‘malartú ar aiste bia iomlán chun críocha meáchan a rialú’ agus rialaítear iad
 le rialacha sonracha a glacadh faoi Threoir 96/8/CE. Mar sin féin, tá méadú tagtha ar an líon bia a bheartaítear don phobal
 ginearálta a bhfuil ráitis chosúla air a thíolactar mar mhaímh i leith sláinte
 chun críocha meáchan a rialú. Ionas
 nach mbeidh aon mhearbhall ann maidir le cad is bia a mhargaítear chun críocha
 meáchan a rialú, agus ar mhaithe le deimhneacht dhlíthiúil agus comhchuibheas
 reachtaíocht an Aontais, ba cheart na ráitis sin a bheith rialaithe faoi
 Rialachán (CE) Uimh. 1924/2006 amháin, agus ba cheart do na ráitis
 sin na ceanglais atá sa Rialachán sin a chomhlíonadh. Ní mór na hoiriúnuithe teicniúla de bhun Rialachán (CE) Uimh. 1924/2006,
 a ionchorpraíonn na maímh i leith sláinte a thagraíonn do mheáchan coirp a
 rialú i gcás bia a thíolactar mar ‘malartú ar aiste bia iomlán chun críocha
 meáchan a rialú’ agus mar ‘malartú ar bhéile chun meáchan a rialú’ agus na
 coinníollacha gaolmhara úsáide a rialaítear faoi Threoir 96/8/CE a bheith
 curtha i gcrích sula dtiocfaidh an Rialachán seo i bhfeidhm.
 (28)
 Toisc nach féidir leis na Ballstáit cuspóirí na
 ngníomhaíochtaí atá le déanamh a bhaint amach go leordhóthanach agus, dá bhrí
 sin, gur féidir iad a bhaint amach ar bhealach níos fearr ar leibhéal an
 Aontais, féadfaidh an tAontas bearta a ghlacadh i gcomhréir le prionsabal na
 coimhdeachta mar atá leagtha amach in Airteagal 5 den Chonradh ar an
 Aontas Eorpach. I gcomhréir le prionsabal na comhréireachta, mar atá leagtha
 amach san Airteagal sin, ní théann an Rialachán seo thar a bhfuil
 riachtanach chun na cuspóirí sin a bhaint amach.
 (29)
 Tá gá le bearta idirthréimhseacha leordhóthanacha
 chun go mbeidh oibreoirí i ngnó an bhia in ann oiriúnú do cheanglais an
 Rialacháin seo.
 TAR ÉIS AN RIALACHÁN SEO A
 GHLACADH:
 CAIBIDIL I
 ÁBHAR AGUS SAINMHÍNITHE
 Airteagal 1
 Ábhar
 1. Bunaítear leis an Rialachán seo
 ceanglais chomhdhéanaimh agus faisnéise i ndáil leis na catagóirí bia seo a
 leanas:
 (a) bainne foirmle do
 naíonáin agus bainne foirmle leantach;
 (b) bia gránachbhunaithe próiseáilte agus bia
 do naíonáin agus do leanaí óga;
 (c) bia chun críoch speisialta míochaine.
 2. Déantar foráil
 sa Rialachán seo maidir leis na rialacha i ndáil le liosta an Aontais de
 vitimíní, mianraí agus substaintí eile is féidir a chur leis na catagóirí bia
 dá dtagraítear i mír 1 a bhunú agus a nuashonrú.
 Airteagal 2
 Sainmhínithe
 1. Chun críocha an Rialacháin seo,
 beidh feidhm ag na sainmhínithe seo a leanas:
 (a) na sainmhínithe ar ‘bia’ agus ar ‘cur ar
 an margadh’ atá leagtha amach in Airteagal 2 agus Airteagal 3(8) de
 Rialachán (CE) Uimh. 178/2002;
 (b) na sainmhínithe ar ‘lipéadú’ agus ar
 ‘earra bia réamhphacáistithe’ atá i bpointe (a) agus pointe (b) d’Airteagal 1(3)
 de Threoir 2000/13/CE;
 (c) na sainmhínithe ar ‘maíomh cothaíochais’
 agus ar ‘maíomh sláinte’ atá leagtha amach i bpointe (4) agus pointe (5) d’Airteagal 2(2)
 de Rialachán (CE) Uimh. 1924/2006; agus,
 (d) an sainmhíniú ar ‘substaint eile’ atá
 leagtha amach in Airteagal 2(2) de Rialachán (CE) Uimh. 1925/2006.
 2. Beidh feidhm ag na sainmhínithe seo
 a leanas freisin:
 (a) ciallaíonn ‘an tÚdarás’ an tÚdarás Eorpach
 um Shábháilteacht Bia a bhunaítear le Rialachán (CE) Uimh. 178/2002;
 (b) ciallaíonn ‘naíonáin’ leanaí faoi aois 12 mhí;
 (c) ciallaíonn ‘leanaí óga’ leanaí idir aon
 bhliain agus trí bliana d'aois;
 (d) ciallaíonn ‘bainne
 foirmle do naíonáin’ bia a chaitheann naíonáin sna chéad mhíonna i ndiaidh
 a mbreithe agus a chomhlíonann, leis féin, riachtanais chothaíochais na naíonán
 sin go dtí go dtugtar isteach beathú comhlántach iomchuí;
 (e) ciallaíonn ‘bainne foirmle leantach' bia a chaitheann naíonáin nuair a
 thugtar isteach beathú comhlántach iomchuí agus is ionann é agus an phríomhghné
 leachtach d’aiste bia atá á héagsúlú de réir a chéile do na naíonáin sin;
 (f) ciallaíonn 'bia gránachbhunaithe
 próiseáilte’:
 (i) bia a bhfuil
 beartaithe é a úsáid mar bhia chun ceanglais áirithe naíonán a bhfuil sláinte
 mhaith acu a chomhlíonadh le linn iad a scoitheadh den chíoch, agus bia a
 bhfuil beartaithe é a úsáid mar bhia chun ceanglais áirithe leanaí óga a bhfuil
 sláinte mhaith acu a chomhlíonadh a chuireann lena n-aiste bia agus/nó chun go
 rachaidh siad i dtaithí de réir a chéile ar ghnáthbhia, agus
 (ii) bia a bhaineann le ceann amháin de na
 ceithre chatagóir seo a leanas:
 –
 gránaigh shimplí a dhéantar a fhliuchadh nó is gá a
 fhliuchadh le bainne nó le leachtanna scamhardacha iomchuí eile;
 –
 gránaigh a bhfuil bia ardphróitéine curtha leo a
 dhéantar a fhliuchadh nó is gá a fhliuchadh le bainne nó le leacht eile atá
 saor ó phróitéin;
 –
 pasta atá le caitheamh tar éis a chócarála in uisce
 beirithe nó leachtanna iomchuí eile;
 –
 roscaí agus brioscaí atá le caitheamh go díreach,
 nó tar éis a bpúdraithe, ach uisce, bainne nó leachtanna eile oiriúnacha a chur
 leo;
 (g) ciallaíonn ‘bia do
 naíonáin’ bia a bhfuil beartaithe é a úsáid mar bhia chun ceanglais áirithe
 naíonán a bhfuil sláinte mhaith acu a chomhlíonadh le linn iad a scoitheadh den
 chíoch, agus bia a bhfuil beartaithe é a úsáid mar bhia chun ceanglais áirithe
 leanaí óga a bhfuil sláinte mhaith acu a chomlíonadh a chuireann lena n-aiste
 bia agus/nó chun go rachaidh siad i dtaithí de réir a chéile ar ghnáthbhia,
 seachas
 (i) bia gránachbhunaithe próiseáilte agus
 (ii) bainne a bhfuil
 beartaithe é a úsáid mar bhia do leanaí óga;
 (h) ciallaíonn ‘bia chun
 críoch speisialta míochaine’ bia a bhfuil beartaithe é a úsáid mar bhia chun
 aiste bia othar a bhainistiú agus atá le húsáid faoi chúram leighis. Tá sé beartaithe lena úsáid é do bheathú eisiach
 nó páirteach othar a bhfuil cumas teoranta, lagaithe nó suaite acu maidir le
 gnáthbhia nó cothaithigh sa ghnáthbhia a ghlacadh, a dhíleá, a ionsú, a
 mheitibiliú nó a dhíchur, nó othar a bhfuil ceanglais chothaíochais eile arna
 gcinneadh ag lucht leighis acu, nach féidir a n‐aiste bia a bhainistiú
 ach tríd an ghnáthaiste bia a mhodhnú.
 3. Tabharfar de
 chumhacht don Choimisiún gníomhartha tarmligthe a ghlacadh i gcomhréir le hAirteagal 15
 chun na sainmhínithe ar ‘bainne foirmle do naíonáin’, ‘bainne foirmle
 leantach’, ‘bia gránachbhunaithe próiseáilte’ agus ‘bia do naíonáin’ agus ‘bia
 chun críoch speisialta míochaine’ a oiriúnú, agus dul chun cinn teicniúil agus
 eolaíoch agus forbairtí ábhartha ar leibhéal idirnáisiúnta á gcur san áireamh,
 de réir mar is iomchuí.
 CAIBIDIL II
 CUR AR AN MARGADH
 Airteagal 3
 Cur ar an margadh
 Ní fhéadfar an bia
 dá dtagraítear in Airteagal 1(1) a chur ar an margadh ach amháin má
 chomhlíonann sé forálacha an Rialacháin seo.
 Airteagal 4
 Bia réamhphacáistithe
 Ní cheadófar an bia dá dtagraítear in Airteagal 1(1)
 ar an margadh miondíola ach i bhfoirm bia réamhphacáistithe.
 Airteagal 5
 Saorghluaiseacht earraí
 Ní fhéadfaidh na Ballstáit srian nó cosc a
 chur le bia a chomhlíonann an Rialachán seo a chur ar an margadh, ar chúiseanna
 a bhaineann le comhdhéanamh, monarú, tíolacadh nó lipéadú.
 Airteagal 6
 Bearta éigeandála
 1. Nuair is léir
 go mbeadh riosca tromchúiseach ó bhia dá dtagraítear in Airteagal 1(1) do
 shláinte an duine agus nach bhféadfaí an riosca sin a smachtú go sásúil trí
 bhíthin beart arna nglacadh ag an mBallstát/na Ballstáit lena mbaineann,
 glacfaidh an Coimisiún gan mhoill, ar a thionscnamh féin nó ar iarraidh ó
 Bhallstát, bearta eatramhacha éigeandála iomchuí, lena n-áirítear bearta a
 chuirfidh srian nó cosc leis an mbia i dtrácht a chur ar an margadh, ag brath
 ar a thromchúisí atá an scéal. Glacfar na bearta sin trí
 bhíthin gníomhartha cur chun feidhme i gcomhréir leis an nós imeachta
 scrúdúcháin dá dtagraítear in Airteagal 14(2).
 2. Ar
 mhórchúiseanna práinne a bhfuil bonn cuí leo maidir le smacht a choimeád
 agus/nó dul i gceann ar riosca tromchúiseach do shláinte an duine, glacfaidh an
 Coimisiún gníomhartha cur chun feidhme is féidir a chur i bhfeidhm láithreach i
 gcomhréir leis an nós imeachta dá dtagraítear in Airteagal 14(3).
 3. I gcás ina
 dtabharfaidh Ballstát fógra oifigiúil don Choimisiún maidir leis an ngá atá le
 bearta éigeandála a ghlacadh agus nach ngníomhóidh an Coimisiún i gcomhréir le mír 1,
 féadfaidh an Ballstát lena mbaineann aon bhearta eatramhacha éigeandála iomchuí
 a ghlacadh, laistigh dá chríoch féin, a chuirfidh srian nó cosc leis an mbia i
 dtrácht a chur ar an margadh, ag brath ar a thromchúisí is atá an scéal. Tabharfaidh sé fógra láithreach ina leith sin don Choimisiún agus do
 na Ballstáit eile agus tabharfaidh sé na cúiseanna lena chinneadh. Glacfaidh an
 Coimisiún gníomhartha cur chun feidhme a dhíreoidh ar na bearta eatramhacha
 éigeandála náisiúnta a leathnú, a leasú nó a aisghairm. Glacfar na gníomhartha
 cur chun feidhme sin i gcomhréir leis an nós imeachta scrúdúcháin dá
 dtagraítear in Airteagal 14(2). Féadfaidh an Ballstát a bhearta
 eatramhacha éigeandála náisiúnta a choimeád go dtí go nglacfar na gníomhartha
 cur chun feidhme atá luaite sa mhír seo.
 CAIBIDIL III
 CEANGLAIS
 Roinn 1
 Forálacha
 tosaigh
 Airteagal 7
 Forálacha tosaigh
 1. Comhlíonfaidh an bia dá dtagraítear
 in Airteagal 1(1) aon cheanglas faoi dhlí an Aontais is infheidhme maidir
 le bia.
 2. Beidh na ceanglais a leagtar síos sa
 Rialachán seo i réim thar aon cheanglas neamhréireach de dhlí an Aontais is
 infheidhme maidir le bia.
 Airteagal 8
 Tuairimí an Údaráis
 Soláthróidh an tÚdarás Eorpach um
 Shábháilteacht Bia tuairimí eolaíocha i gcomhréir le hAirteagal 22 agus Airteagal 23
 de Rialachán (CE) Uimh. 178/2002 chun críche an Rialachán seo a chur i
 bhfeidhm.
 Roinn 2
 Ceanglais ghinearálta
 Airteagal 9
 Comhdhéanamh ginearálta agus ceanglais faisnéise
 1. Fágfaidh
 comhdhéanamh an bhia dá dtagraítear in Airteagal 1(1) gur iomchuí agus gur
 oiriúnach é chun riachtanais chothaíochais na ndaoine a mbeartaítear dóibh é a
 chomhlíonadh, i gcomhréir le sonraí eolaíocha a nglactar leo go ginearálta.
 2. Maidir leis an mbia dá dtagraítear
 in Airteagal 1(1), ní bheidh aon substaint ann ar leor í chun sláinte na
 ndaoine a bhfuil an bia beartaithe dóibh a chur i mbaol.
 3. Beidh faisnéis leordhóthanach don
 tomhaltóir ar lipéadú, tíolacadh agus fógraíocht an bhia dá dtagraítear in Airteagal 1(1)
 agus ní bheidh sí míthreorach.
 4. Ní dhéanfaidh ach na daoine sin a
 bhfuil cáilíocht acu i leigheas, cothú nó cógaisíocht nó gairmithe eile atá
 freagrach as cúram sláinte do mháithreacha agus do leanaí aon fhaisnéis
 úsáideach nó moltaí a bhaineann leis na catagóirí bia dá dtagraítear in Airteagal 1(1)
 a scaipeadh.
 Roinn 3
 Ceanglais Shonracha
 Airteagal 10
 Comhdhéanamh sonrach agus ceanglais faisnéise
 1. Ní mór don bhia dá dtagraítear in Airteagal 1(1)
 ceanglais Airteagal 7 agus na ceanglais chomhdhéanaimh agus faisnéise dá
 bhforáiltear in Airteagal 9 a chomhlíonadh.
 2. Faoi réir
 cheanglais ghinearálta Airteagal 7 agus Airteagal 9 agus Treoir 2006/141/CE,
 Treoir 2006/125/CE agus Treoir 1999/21/CE á gcur san áireamh, mar aon
 leis an dul chun cinn teicniúil agus eolaíoch a bheidh déanta, beidh sé de
 chumhacht ag an gCoimisiún Rialacháin tharmligthe a ghlacadh, tráth nach déanaí
 ná [2 bhliain tar éis dháta theacht i bhfeidhm an Rialacháin seo], i
 gcomhréir le hAirteagal 15, i ndáil leis an méid seo a leanas:
 (a) ceanglais shonracha chomhdhéanaimh an
 bhia dá dtagraítear in Airteagal 1(1);
 (b) na ceanglais shonracha maidir le húsáid
 lotnaidicídí i dtáirgí talmhaíochta a bheartaítear le haghaidh tháirgeadh an
 bhia sin agus maidir le hiarmhar lotnaidicídí sa bhia sin;
 (c) na ceanglais shonracha maidir le lipéadú,
 tíolacadh agus fógraíocht an bhia dá dtagraítear in Airteagal 1(1), lena
 n-áirítear údarú na maíomh cothaíochais agus sláinte ar an mbia sin;
 (d) an nós imeachta um fhógra a thabhairt
 chun an bia dá dtagraítear in Airteagal 1(1) a chur ar an margadh chun
 faireachán oifigiúil éifeachtach an bhia sin a éascú ar bhonn cé na hoibreoirí
 i ngnó an bhia a thabharfaidh fógra d’údarás inniúil an Bhallstáit/na mBallstát
 ina bhfuil an táirge á mhargú;
 (e) na ceanglais atá ar chleachtais
 tionscnaimh agus tráchtála a bhaineann le bainne foirmle do naíonáin; agus,
 (f) na ceanglais maidir le faisnéis atá le
 soláthar i ndáil le beathú naíonán agus leanaí óga chun a áirithiú go bhfuil
 faisnéis leordhóthanach ann ar chleachtais bheathaithe iomchuí.
 3. Faoi réir cheanglais Airteagal 7
 agus Airteagal 9 agus an dul chun cinn teicniúil agus eolaíoch ábhartha á
 chur san áireamh, déanfaidh an Coimisiún na Rialacháin tharmligthe atá luaite i
 mír 2 a nuashonrú i gcomhréir le hAirteagal 15.
 I gcás rioscaí don tsláinte a bheith ag teacht
 chun cinn agus mórchúiseanna práinne a bheith á éileamh, beidh feidhm ag an nós
 imeachta dá bhforáiltear in Airteagal 16 maidir le gníomhartha tarmligthe
 a ghlactar de bhun na míre sin.
 CAIBIDIL IV
 LIOSTA AN AONTAIS DE SHUBSTAINTÍ ATÁ CEADAITHE
 Airteagal 11
 Liosta an Aontais de shubstaintí atá ceadaithe
 1. Féadfar vitimíní, mianraí,
 aimínaigéid agus substaintí eile a chur leis an mbia dá dtagraítear in Airteagal 1(1),
 ar chuntar go gcomhlíonann na substaintí sin na coinníollacha seo a leanas:
 (a) nach údar imní iad, ar bhonn na fianaise
 eolaíche atá ar fáil, i dtaobh shláinte na dtomhaltóirí de; agus,
 (b) go n‐oireann
 siad lena n-úsáid don cholainn daonna.
 2. Tráth nach déanaí ná [2 bhliain
 tar éis dháta teacht i bhfeidhm an Rialacháin seo], bunóidh an Coimisiún
 agus nuashonróidh sé ina dhiaidh sin liosta an Aontais de shubstaintí atá
 ceadaithe a chomhlíonann coinníollacha mhír 1, trí bhíthin Rialachán cur
 chun feidhme. Má chuirtear substaint le liosta an Aontais, áireofar san
 iontráil sonraíocht na substainte agus, nuair is iomchuí, sonrófar na
 coinníollacha úsáide agus na critéir íonachta is infheidhme. Glacfar na
 Rialacháin cur chun feidhme sin i gcomhréir leis an nós imeachta scrúdúcháin dá
 dtagraítear in Airteagal 14(2). Más ann do mhórchúiseanna práinne a bhfuil
 bonn cuí leo a bhaineann le rioscaí don tsláinte a bheith ag teacht chun cinn,
 glacfaidh an Coimisiún gníomhartha cur chun feidhme is féidir a chur i bhfeidhm láithreach a nuashonróidh liosta
 an Aontais i gcomhréir le hAirteagal 14(3).
 3. Féadfar substaint a iontráil ar
 liosta an Aontais dá dtagraítear i mír 2 ar thionscnamh an Choimisiúin nó
 tar éis iarratas a dhéanamh. Féadfaidh Ballstát nó páirtí leasmhar, a
 d’fhéadfadh ionadaíocht a dhéanamh freisin ar son roinnt páirtithe leasmhara
 (dá ngairfear an t-iarratasóir anseo feasta), iarratas a dhéanamh. Cuirfear na
 hiarratais chuig an gCoimisiún, i gcomhréir le mír 4.
 4. Beidh na nithe seo a leanas san
 iarratas:
 (a) ainm agus seoladh an iarratasóra;
 (b) ainm na substainte agus tuairisc shoiléir
 uirthi;
 (c) comhdhéanamh na substainte;
 (d) úsáid bheartaithe na substainte agus
 coinníollacha na húsáide sin;
 (e) athbhreithniú
 córasach ar na sonraí eolaíocha agus ar na staidéir iomchuí a rinneadh tar éis treoir,
 ar glacadh léi go ginearálta, a fháil ó shaineolaithe maidir le dearadh agus
 feidhmiú na staidéar sin;
 (f) fianaise eolaíoch a
 léiríonn cainníocht na substainte nach gcuireann sláinte na ndaoine a
 mbeartaítear dóibh í i mbaol, agus a oiriúnaí atá sí i dtaobh na n‐úsáidí
 atá beartaithe;
 (g) fianaise eolaíoch a léiríonn go n‐oireann an tsubstaint lena
 húsáid don cholainn daonna;
 (h) achoimre ar a bhfuil san iarratas.
 5. I gcás ina bhfuil substaint ar
 áireamh cheana féin i liosta an Aontais agus ina bhfuil athrú suntasach tagtha
 ar na modhanna táirgthe, nó athrú tagtha ar mhéid na gcáithníní, mar shampla
 trí nanaitheicneolaíocht, measfar gur substaint éagsúil atá sa tsubstaint a
 ullmhaítear leis na modhanna nua sin agus déanfar liosta an Aontais a mhodhnú
 dá réir sin, sular féidir an tsubstaint a chur ar mhargadh an Aontais.
 Airteagal 12
 Faisnéis rúnda a bhaineann le hiarratais
 1. I measc na faisnéise a sholáthraítear san iarratas dá dtagraítear in Airteagal 11,
 féadfar déileáil go rúnda le faisnéis a chuirfidh iarratasóirí ar fáil i gcás
 ina bhféadfadh nochtadh na faisnéise sin dochar suntasach a dhéanamh do
 sheasamh an iarratasóra ó thaobh iomaíochta de.
 2. Ní fhéadfar a mheas, i gcás ar bith,
 gur faisnéis rúnda atá sa mhéid seo a leanas:
 (i) ainm agus seoladh an iarratasóra;
 (ii) ainm na substainte agus tuairisc uirthi;
 (iii) an bonn le húsáid na
 substainte i mbia ar leith nó ar bhia ar leith;
 (iv) faisnéis is ábhartha chun measúnú a dhéanamh ar a shábháilte agus atá
 an tsubstaint;
 (v) nuair is infheidhme, an modh/na modhanna anailíse in úsáid ag an
 iarratasóir.
 3. Cuirfidh na hiarratasóirí in iúl cén
 chuid den fhaisnéis a sholáthraíonn siad ar mhaith leo a ndéileálfar go rúnda
 léi. Ní mór cúiseanna infhíoraithe a thabhairt i gcásanna den sórt sin.
 4. Tar éis dul i gcomhairle leis
 na hiarratasóirí, cinnfidh an Coimisiún cén fhaisnéis a choinneofar faoi rún
 agus tabharfaidh sé fógra dá réir do na hiarratasóirí agus do na Ballstáit.
 5. Tar éis dóibh a bheith curtha ar an
 eolas maidir le seasamh an Choimisiúin, beidh trí seachtaine ag iarratasóirí
 lena n-iarratas a tharraingt siar chun rúndacht na faisnéise a soláthraíodh a
 chaomhnú. Caomhnófar an rúndacht go dtí go rachaidh an tréimhse sin in éag.
 CAIBIDIL V
 RÚNDACHT
 Airteagal 13
 Clásal ginearálta rúndachta
 Glacfaidh an Coimisiún, an tÚdarás agus na
 Ballstáit na bearta is gá, i gcomhréir le Rialachán (CE) Uimh. 1049/2001,
 chun rúndacht iomchuí na faisnéise a gheobhaidh siad faoin Rialachán seo a
 áirithiú, seachas faisnéis a chaithfear a fhoilsiú in imthosca inar gá sin chun
 sláinte an duine, sláinte ainmhithe nó an comhshaol a chosaint.
 CAIBIDIL VI
 FORÁLACHA MAIDIR LE NÓSANNA IMEACHTA
 Airteagal 14
 Coiste
 1. Tabharfaidh an Buanchoiste um an
 mBiashlabhra agus um Shláinte Ainmhithe cúnamh don Choimisiún. Coiste laistigh
 de bhrí Rialachán (AE) Uimh. 182/2011 a bheidh sa choiste sin.
 2. I gcás ina ndéanfar tagairt don mhír
 seo, beidh feidhm ag Airteagal 5 de Rialachán (AE) Uimh. 182/2011.
 I gcás ina mbeidh tuairim an choiste le fáil trí
 nós imeachta i scríbhinn, cuirfear deireadh leis an nós imeachta sin gan toradh
 nuair a chinnfidh cathaoirleach an choiste amhlaidh, laistigh den teorainn ama
 chun tuairim a thabhairt, nó nuair a iarrfaidh tromlach simplí de chomhaltaí an
 choiste é.
 3. I gcás ina ndéanfar tagairt don mhír
 seo, beidh feidhm ag Airteagal 8 de Rialachán (AE) Uimh. 182/2011
 i gcomhar le hAirteagal 5 den Rialachán sin.
 Airteagal 15
 An tarmligean a fheidhmiú
 1. Tugtar de chumhacht don Choimisiún
 gníomhartha tarmligthe a ghlacadh faoi réir na gcoinníollacha atá leagtha síos
 san Airteagal seo.
 2. Tabharfar
 tarmligean na cumhachta dá dtagraítear in Airteagal 2(3) agus Airteagal 10
 den Rialachán seo ar feadh tréimhse neamhchinntithe ón (*) [(*) Dáta theacht i bhfeidhm an ghnímh bhunúsaigh
 reachtaigh nó ó dháta ar bith eile arna shocrú ag an reachtóir.]
 3. Féadfaidh Parlaimint na hEorpa nó an
 Chomhairle tarmligean na gcumhachtaí dá dtagraítear in Airteagal 2(3) agus
 Airteagal 10 den Rialachán seo a chúlghairm uair ar bith. I gcás cinnidh
 maidir le cúlghairm, cuirfear deireadh le tarmligean na cumhachta atá sonraithe
 sa chinneadh sin. Beidh éifeacht aige ón lá tar éis fhoilsiú an chinnidh in Iris
 Oifigiúil an Aontais Eorpaigh nó ag dáta níos déanaí a shonrófar ann. Ní
 dhéanfaidh sé difear do bhailíocht aon cheann de na gníomhartha tarmligthe atá
 i bhfeidhm cheana féin.
 4. A luaithe a ghlacfaidh sé gníomh
 tarmligthe, tabharfaidh an Coimisiún fógra ina leith go comhuaineach do
 Pharlaimint na hEorpa agus don Chomhairle.
 5. Tiocfaidh
 gníomh tarmligthe a ghlacfar de bhun Airteagal 2(3) agus Airteagal 10
 den Rialachán seo i bhfeidhm ach amháin má dhéanann Parlaimint na hEorpa nó an
 Chomhairle agóid ina choinne laistigh de thréimhse 2 mhí ón lá a thugann
 Parlaimint na hEorpa nó an Chomhairle fógra faoin ngníomh sin nó, sula dtéann
 an tréimhse sin in éag, má tá sé curtha in iúl ag Parlaimint na hEorpa agus ag
 an gComhairle araon don Choimisiún nach ndéanfaidh siad agóid ina choinne. Cuirfear 2 mhí leis an tréimhse sin ar
 thionscnamh ó Pharlaimint na hEorpa nó ón gComhairle.
 Airteagal 16
 Nós imeachta práinne
 1. Tiocfaidh
 gníomhartha tarmligthe arna nglacadh faoin Airteagal seo i bhfeidhm gan
 mhoill agus beidh feidhm acu fad nach ndéanfar agóid i gcomhréir le mír 2.
 Luafar na cúiseanna ar úsáideadh an nós imeachta práinne san fhógra faoi
 ghníomh tarmligthe a thabharfar do Pharlaimint na hEorpa agus don Chomhairle.
 2. Féadfaidh Parlaimint na hEorpa nó an
 Chomhairle agóid a dhéanamh i gcoinne gnímh tharmligthe i gcomhréir leis an nós
 imeachta dá dtagraítear in Airteagal 15. In a leithéid de chás, déanfaidh
 an Coimisiún an gníomh a aisghairm gan mhoill tar éis fógra a thabairt faoi
 chinneadh Pharlaimint na hEorpa nó na Comhairle agóid a dhéanamh.
 CAIBIDIL VII
 FORÁLACHA CRÍOCHNAITHEACHA
 Airteagal 17
 Aisghairm
 1. Déantar Treoir 92/52/CEE agus Treoir 2009/39/CE
 a aisghairm ó [an chéad lá den mhí dhá bhliain tar éis theacht i
 bhfeidhm an Rialacháin seo]. Forléireofar tagairtí a dhéantar do na
 hachtanna aisghairthe mar thagairtí don Rialachán seo.
 2. Déantar Treoir 96/8/CE agus Rialachán
 (CE) Uimh. 41/2009 a aisghairm ó [an chéad lá den mhí dhá bhliain
 tar éis theacht i bhfeidhm an Rialacháin seo].
 Airteagal 18
 Bearta Idirthréimhseacha
 Maidir le bia nach gcomhlíonann an Rialachán
 seo ach a chomhlíonann Treoir 2009/39/CE agus Treoir 96/8/CE,
 Rialachán (CE) Uimh. 41/2009 agus Rialachán (CE) Uimh. 953/2009 agus
 ar cuireadh lipéid air roimh [2 bhliain tar éis dháta theacht i bhfeidhm an
 Rialacháin seo], féadfar leanúint dá mhargú tar éis an dáta sin go dtí go
 mbeidh na stoic ídithe.
 Airteagal 19
 Teacht i bhfeidhm
 Tiocfaidh an Rialachán seo i bhfeidhm an
 fichiú lá tar éis a fhoilsithe in Iris Oifigiúil an Aontais Eorpaigh.
 Beidh feidhm aige ó [an chéad lá den mhí
 2 bhliain tar éis a theacht i bhfeidhm],
 Beidh an Rialachán seo ina cheangal
 go huile agus go hiomlán agus infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An
 tUachtarán An tUachtarán
 [1] Seasamh Pharlaimint na hEorpa an
 ... agus seasamh na Comhairle ag an gcéad léamh an ... Seasamh Pharlaimint na hEorpa an ... agus cinneadh ón gComhairle an ...
 [2] IO L 124, 20.5.2009,
 lch. 21.
 [3] IO L 401, 30.12.2006, lch. 1.
 [4] IO L 339, 6.12.2006,
 lch. 16.
 [5] IO L 55, 6.3.1996, lch. 22.
 [6] IO L 91, 7.4.1999, lch. 29.
 [7] IO L 16, 21.1.2009, lch. 3.
 [8] IO L 179, 1.7.1992, lch. 129.
 [9] COIM (2008) 392 Tuarascáil ón
 gCoimisiún chuig Parlaimint na hEorpa agus chuig an gComhairle maidir le bia le
 haghaidh daoine a bhfuil neamhoird mheitibileachta carbaihiodráití
 (diaibéiteas) orthu, an Bhruiséil, 26.6.2008.
 [10] Tuarascáil ón gCoimisiún chuig
 Parlaimint na hEorpa agus chuig an gComhairle maidir le cur chun feidhme
 Airteagal 9 de Threoir 89/398/CEE ón gComhairle maidir le comhfhogasú
 dhlíthe na mBallstát a bhaineann le hearraí bia chun críocha áirithe
 cothaitheacha, COIM (2008)393, arna dhátú 27.6.2008.
 [11] Anailís ar thionchar sóisialta,
 comhshaoil agus eacnamaíoch na roghanna beartais i dtaobh athbhreithniú a
 dhéanamh ar an Treoir réime maidir le bianna diaitéiteacha – Tuarascáil
 staidéir de chuid Agra CEAS Consulting, arna dhátú an 29.4.2009.
 [12] IO L 183, 12.7.2002, lch. 51.
 [13] IO L 404, 30.12.2006, lch. 9.
 [14] IO L 404, 30.12.2006, lch. 26.
 [15] IO L 31, 1.2.2002, lch. 1.
 [16] IO L 184, 17.7.1999, lch. 23.
 [17] IO L 55, 28.2.2011, lch. 13.
 [18] Coiste Eolaíoch arna bhunú le
 Cinneadh ón gCoimisiún an 5 Lúnasa 2008 lena mbunaítear struchtúr
 comhairliúcháin na gCoistí Eolaíocha agus saineolaithe i réimse na
 sábháilteachta tomhaltóirí, na sláinte poiblí agus an chomhshaoil, agus lena
 n-aisghairtear Cinneadh 2004/210/CE (2008/721/CE), IO L 241, 10.9.2008,
 lch. 21.
 [19] IO L 404, 30.12.2006, lch. 9.
 [20] IO L 14, 20.1.2009, lch. 5.


type: wikipedia

text:
Sergej Vasiljevič Rahmanjinov (rus. Сергей Васильевич Рахманинов, Semjonovo, 2. travnja 1873. – Beverly Hills, 28. ožujka 1943.), ruski pijanist, dirigent i skladatelj.
 Ubrajao se među najveće pijanističke virtuoze svojega doba. Njegova glazba prožeta je elegičkim akcentima koji katkad prelaze u izrazitu melankoliju. Najpoznatija su mu klavirska djela, oblikovana pod utjecajem Liszta i Chopina.
 Djetinjstvo
 Rođen je u Semjonovu, blizu Novgoroda u sjeverozapadnoj Rusiji u imućnoj obitelji. Osim što je bio pripadnik ruskoga plemstva, njegovo pijanističko obiteljsko stablo započinje s velikim kraljem glasovira, Franzom Lisztom. Roditelji su bili pijanisti amateri, a svoje prve sate glasovira dobio je od svoje majke na njihovom imanju.
 Zbog novčanih poteškoća obitelj se preselila u Sankt Peterburg gdje je Sergej upisao Konzervatorij. Kasnije se preselio u Moskvu, gdje su mu učitelji glasovira bili Nikolaj Zverev i Lisztov učenik Aleksandar Siloti.
 Već u ranom životu pokazao je velik potencijal u skladateljstvu.
 Emigracija u SAD
 Svoju prvu turneju u Sjedinjenim Američkim Državama imao je tijekom 1909. godine. Nakon vrlo uspješne turneje postao je popularna osoba u Americi.
 Nakon Oktobarske revolucije 1917. Rahmanjinov je, dijelom zato što pripada prvom plemstvu, poput brojnih drugih ruskih umjetnika zauvijek napustio svoju domovinu.
 Glazbeno umijeće
 Nakon napuštanja Rusije je drugim, pijanističkim plemstvom i velikim virtuozitetom stekao svjetsku popularnost i omogućio svojoj obitelji siguran život. Najznačajnija su njegova djela četiri glasovirska koncerta, glasovirske zbirke Moments musicaux (1896.), Preludiji (1903.,1910.) i Etudes tableaux (1911.,1917.)
 Između 1892. i 1917. (tijekom života u Rusiji) napisao je 39 djela a u razdoblju između 1918. i njegove smrti 1943., živeći u SAD, završio je samo 6 djela.
 Djela:
 "Rapsodija na Paganinijevu temu"
 "Elegički trio"
 "Otok mrtvih"
 "Proljeće"
 "Zvona"
 Literatura
 * Ščedrov i Lovričević, Glazbeni susreti 4 : udžbenik glazbene umjetnosti sa zvukovnim CD-ima za četvrti razred gimnazije, 4. izd., Profil, Zagreb, 2013., , str. 69.
 Vanjske poveznice
 Ruski skladatelji
 Ruski dirigenti
 Ruski pijanisti
 Klasični skladatelji 20. stoljeća
 Skladatelji glazbe romantizma


jurisdiction: EU

text:
 6.8.2014
 IT
 Gazzetta ufficiale dell'Unione europea
 L 233/22
 REGOLAMENTO DI ESECUZIONE (UE) N. 852/2014 DELLA COMMISSIONE
 del 5 agosto 2014
 relativo all'autorizzazione della L-metionina quale additivo nei mangimi per animali di tutte le specie
 (Testo rilevante ai fini del SEE)
 LA COMMISSIONE EUROPEA,
 visto il trattato sul funzionamento dell'Unione europea,
 visto il regolamento (CE) n. 1831/2003 del Parlamento europeo e del Consiglio, del 22 settembre 2003, sugli additivi destinati all'alimentazione animale (1), in particolare l'articolo 9, paragrafo 2,
 considerando quanto segue:
 (1)
 Il regolamento (CE) n. 1831/2003 disciplina l'autorizzazione degli additivi destinati all'alimentazione animale e definisce i motivi e le procedure per il rilascio di tale autorizzazione.
 (2)
 In conformità all'articolo 7 del regolamento (CE) n. 1831/2003 è stata presentata una domanda di autorizzazione della L-metionina come additivo nei mangimi. Tale domanda era corredata delle informazioni e dei documenti prescritti dall'articolo 7, paragrafo 3 del regolamento (CE) n. 1831/2003.
 (3)
 La domanda riguarda l'autorizzazione della L-metionina prodotta da Escherichia coli (KCCM 1125P e KCCM 11340P) come additivo per mangimi per tutte le specie animali, da classificare nella categoria «additivi alimentari».
 (4)
 Nel suo parere dell'8 ottobre 2013 (2), l'Autorità europea per la sicurezza alimentare («l'Autorità») ha concluso che, nelle condizioni d'impiego proposte, la L-metionina prodotta da Escherichia coli (KCCM 1125P e KCCM 11340P) non ha effetti dannosi sulla salute degli animali, sulla salute umana o sull'ambiente, e che il suo impiego può essere considerato un'efficace fonte dell'amminoacido L-metionina per tutte le specie animali. L'Autorità ritiene che non siano necessarie prescrizioni specifiche per il monitoraggio successivo alla commercializzazione. Essa ha esaminato anche la relazione sul metodo di analisi dell'additivo per mangimi negli alimenti per animali presentata dal laboratorio di riferimento istituito dal regolamento (CE) n. 1831/2003.
 (5)
 Dalla valutazione della sostanza risulta che sono soddisfatte le condizioni di autorizzazione di cui all'articolo 5 del regolamento (CE) n. 1831/2003. L'impiego di tale sostanza dovrebbe essere pertanto autorizzato secondo le modalità specificate nell'allegato del presente regolamento.
 (6)
 Nel suo parere l'Autorità ha espresso timori per la sicurezza della L-metionina per le specie bersaglio, se somministrata nell'acqua da bere. L'Autorità non ha tuttavia proposto alcun tenore massimo di L-metionina. Quindi, nel caso in cui la sostanza sia somministrata nell'acqua da bere, è opportuno informare l'utilizzatore della necessità di prendere in considerazione tutte le diverse fonti di metionina per ottenere un apporto ottimale di amminoacidi essenziali senza influire sul rendimento degli animali.
 (7)
 Le misure previste dal presente regolamento sono conformi al parere del comitato permanente per le piante, gli animali, gli alimenti e i mangimi,
 HA ADOTTATO IL PRESENTE REGOLAMENTO:
 Articolo 1
 La sostanza di cui all'allegato, appartenente alla categoria «additivi nutrizionali» e al gruppo funzionale «aminoacidi, loro sali e analoghi» è autorizzata quale additivo destinato all'alimentazione animale alle condizioni stabilite in detto allegato.
 Articolo 2
 Il presente regolamento entra in vigore il ventesimo giorno successivo alla pubblicazione nella Gazzetta ufficiale dell'Unione europea.
 Il presente regolamento è obbligatorio in tutti i suoi elementi e direttamente applicabile in ciascuno degli Stati membri.
 Fatto a Bruxelles, il 5 agosto 2014
 Per la Commissione
 Il presidente
 José Manuel BARROSO
 (1) GU L 268 del 18.10.2003, pag. 29.
 (2) EFSA Journal 2013; 11(10):3428.
 ALLEGATO
 Numero di identificazione dell'additivo
 Nome del titolare dell'autorizzazione
 Additivo
 Composizione, formula chimica, descrizione, metodo di analisi
 Specie animale o categoria di animali
 Età massima
 Tenore minimo
 Tenore massimo
 Altre disposizioni
 Fine del periodo di autorizzazione
 mg/kg di mangime completo con un tasso di umidità del 12 %
 Categoria: additivi nutrizionali. gruppo funzionale: aminoacidi, loro sali e analoghi
 3c305
 —
 L-metionina
 Composizione dell'additivo:
 L-metionina con una purezza di almeno il 98,5 %
 Caratterizzazione della sostanza attiva
 L-metionina (acido (2S)-2-ammino-4-(metiltio) butanoico) prodotta mediante fermentazione di Escherichia coli (KCCM 11252P e KCCM 11340P)
 Formula chimica: C5H11NO2S
 Numero CAS: 63-68-3
 Metodo di analisi
 (1)
 Per l'identificazione della L-metionina nell'additivo per mangimi: assorbimento dell'infrarosso e rotazione ottica — metodi di monografia FCC.
 Per la quantificazione della metionina nell'additivo e nelle premiscele contenenti oltre il 10 % di metionina: cromatografia a scambio ionico associata a derivatizzazione post-colonna e rilevazione fotometrica o a fluorescenza (HPLC-VIS/FD)] ISO/DIS 17180.
 Per la determinazione della metionina in premiscele contenenti meno del 10 % di metionina, mangimi composti, materie prime per mangimi e acqua: cromatografia a scambio ionico associata a derivatizzazione post-colonna e rilevazione fotometrica (HPLC/VIS) — regolamento (CE) n. 152/2009 della Commissione (2) (allegato III, F).
 Tutte le specie
 —
 1.
 La L-metionina può essere utilizzata anche nell'acqua da bere.
 2.
 Indicazioni che devono figurare sull'etichettatura dell'additivo e delle premiscele:
 «Se l'additivo è somministrato nell'acqua da bere, occorre evitare l'eccesso di proteine.»
 3.
 In caso di indicazione volontaria dell'additivo effettuata sull'etichettatura di materie prime per mangimi e mangimi composti, è aggiunta la dicitura seguente:
 —
 nome e numero di identificazione dell'additivo,
 —
 quantitativo di additivo aggiunto.
 26 agosto 2024
 (1) Informazioni dettagliate sui metodi di analisi sono disponibili al seguente indirizzo del laboratorio di riferimento: https://ec.europa.eu/jrc/en/eurl/feed-additives/evaluation-reports
 (2) GU L 54 del 26.2.2009, pag. 1.


type: contracts

text:
 1.6.2006
 PL
 Dziennik Urzędowy Unii Europejskiej
 L 147/28
 DECYZJA WSPÓLNEGO KOMITETU EOG
 NR 19/2006
 z dnia 10 marca 2006 r.
 zmieniająca załącznik I (Sprawy weterynaryjne i fitosanitarne) do Porozumienia EOG
 WSPÓLNY KOMITET EOG,
 uwzględniając Porozumienie o Europejskim Obszarze Gospodarczym, zmienione Protokołem dostosowującym Porozumienie o Europejskim Obszarze Gospodarczym, zwane dalej „Porozumieniem”, w szczególności jego art. 98,
 a także mając na uwadze, co następuje:
 (1)
 Załącznik I do Porozumienia został zmieniony decyzją Wspólnego Komitetu EOG nr 130/2005 z dnia 21 października 2005 r. (1).
 (2)
 W Porozumieniu należy uwzględnić rozporządzenie Komisji (WE) nr 1458/2005 z dnia 8 września 2005 r. w sprawie stałego i tymczasowego dopuszczenia niektórych dodatków paszowych oraz tymczasowego dopuszczenia nowych zastosowań niektórych już dopuszczonych dodatków paszowych (2).
 (3)
 W Porozumieniu należy uwzględnić rozporządzenie Komisji (WE) nr 1459/2005 z dnia 8 września 2005 r. zmieniające warunki dopuszczenia kilku dodatków paszowych należących do grupy pierwiastków śladowych (3),
 STANOWI, CO NASTĘPUJE:
 Artykuł 1
 Po pkt. 1zzn (rozporządzenie Komisji (WE) nr 1206/2005) rozdziału II załącznika I do Porozumienia wprowadza się punkty w brzmieniu:
 „1zzo.
 32005 R 1458: Rozporządzenie Komisji (WE) nr 1458/2005 z dnia 8 września 2005 r. w sprawie stałego i tymczasowego dopuszczenia niektórych dodatków paszowych oraz tymczasowego dopuszczenia nowych zastosowań niektórych już dopuszczonych dodatków paszowych (Dz.U. L 233 z 9.9.2005, str. 3).
 1zzp.
 32005 R 1459: Rozporządzenie Komisji (WE) nr 1459/2005 z dnia 8 września 2005 r. zmieniające warunki dopuszczenia kilku dodatków paszowych należących do grupy pierwiastków śladowych (Dz.U. L 233 z 9.9.2005, str. 8).”.
 Artykuł 2
 Teksty rozporządzeń (WE) nr 1458/2005 i (WE) nr 1459/2005 w językach islandzkim i norweskim, które zostaną opublikowane w Suplemencie EOG do Dziennika Urzędowego Unii Europejskiej, są autentyczne.
 Artykuł 3
 Niniejsza decyzja wchodzi w życie z dniem 11 marca 2006 r., pod warunkiem że Wspólny Komitet EOG otrzyma wszystkie notyfikacje przewidziane w art. 103 ust. 1 Porozumienia (4).
 Artykuł 4
 Niniejsza decyzja zostaje opublikowana w Sekcji EOG oraz w Suplemencie EOG do Dziennika Urzędowego Unii Europejskiej.
 Sporządzono w Brukseli, dnia 10 marca 2006 r.
 W imieniu Wspólnego Komitetu EOG
 R. WRIGHT
 Przewodniczący
 (1) Dz.U. L 14 z 19.1.2006, str. 16.
 (2) Dz.U. L 233 z 9.9.2005, str. 3.
 (3) Dz.U. L 233 z 9.9.2005, str. 8.
 (4) Nie wskazano wymogów konstytucyjnych.


type: caselaw

text:
 7.7.2012
 MT
 Il-Ġurnal Uffiċjali tal-Unjoni Ewropea
 C 200/18
 Rikors ippreżentat fis-26 ta’ April 2012 — Verus vs UASI — Maquet (LUCEA LED)
 (Kawża T-186/12)
 2012/C 200/38
 Lingwa tar-rikors: il-Ġermaniż
 Partijiet
 Rikorrenti: Verus Eood (Sofija, il-Bulgarija) (rappreżentant: S. Vykydal, avukat)
 Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
 Parti oħra quddiem il-Bord tal-Appell: Maquet SAS (Ardon, Franza)
 Talbiet
 Ir-rikorrenti titlob li l-Qorti Ġenerali jogħġobha:
 —
 tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-13 ta’ Frar 2012 fil-Każ R 67/2011-4 u tirrinvija l-każ quddiem il-Bord tal-Appell;
 —
 tikkundanna lill-konvenut għall-ispejjeż tal-proċeduri quddiem il-Qorti Ġenerali kif ukoll għall-ispejjeż tal-proċedimenti quddiem il-Bord tal-Appell.
 Motivi u argumenti prinċipali
 Applikanti għat-trade mark Komunitarja: Maquet SAS
 Trade mark Komunitarja kkonċernata: it-trade mark verbali “LUCEA LED” għal prodotti fil-klassi 10
 Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
 Trade mark jew sinjal invokat: it-trade mark verbali “LUCEO” għal prodotti fil-klassijiet 10, 12 u 28
 Deċiżjoni tad-Diviżjoni tal-Oppożizzjoni: oppożizzjoni milqugħa
 Deċiżjoni tal-Bord tal-Appell: appell milqugħ u oppożizzjoni miċħuda
 Motivi invokati:
 —
 ksur tal-Artikolu 8(1) tar-Regolament Nru 207/2009,
 —
 ksur tal-Artikolu 76(2) tar-Regolament Nru 207/2009,
 —
 ksur tat-tieni sentenza tal-Artikolu 75 tar-Regolament Nru 207/2009,
 —
 ksur tar-Regola 6(4) tar-Regolament ta’ implementazzjoni Nru 2868/95, moqrija flimkien mad-Deċiżjoni Nru EX-05-5,
 —
 ksur tal-Artikolu 42 tar-Regolament Nru 207/2009.